# Údržba a čistenie

- Pred všetkými prácami na elektrickom náradí vytiahnite sieťovú zástrčku zo zásuvky.

- Elektrické náradie a jeho vetracie štrbiny udržiavajte vždy v čistote, aby ste mohli pracovať dobre a bezpečne.

Ak je potrebná výmena pripájacieho vedenia, musí ju vykonať Bosch alebo niektoré autorizované stredisko služieb zákazníkom pre elektrické náradie Bosch, aby sa zabránilo ohrozeniam bezpečnosti.

##

cca. 8 hodín pred vypnutím elektrického náradia z dôvodu opotrebovaných uhlíkových kief sa indikátor výmeny uhlíkových kief (14) rozsvieti načerveno. Elektrické náradie môžete ďalej používať až do vypnutia.
Elektrické náradie pošlite zákazníckemu servisu Bosch, adresy nájdete v odseku „Zákaznícky servis a poradenstvo“.

Nikdy nevymieňajte len jednu uhlíkovú kefu!

Upozornenie: Používajte len uhlíkové kefy zakúpené od Bosch, ktoré sú určené pre váš výrobok.

- Uvoľnite krycí uzáver (1) použitím vhodného skrutkovača.
- Vymeňte uhlíkové kefy, ktoré sú pod tlakom pružiny a krycí uzáver naskrutkujte späť.

##

Ak elektrické náradie pri vŕtaní silno vibruje alebo je vidieť štrbinu na vodiacej koľajnici, musí sa nastaviť šírka štrbiny vodiacej koľajnice. Toto zabraňuje zlomeniu pracovného nástroja a poškodeniu elektrického náradia.

- Vytiahnite zástrčku zo zásuvky, odstráňte pracovné nástroje a systém chladiaceho prostriedku a elektrické náradie položte na pevnú, rovnú a vodorovnú plochu.
- Vŕtaciu jednotku (46) otáčajte pomocou ručnej kľuky (4) dovtedy smerom hore, kým vybranie nebude ležať nad hornou skrutkou (47).
- Uvoľnite hornú skrutku (47) ľavej vodiacej koľajnice kľúčom na skrutky s vnútorným šesťhranom (4 mm) (25).
- Vŕtaciu jednotku (46) pretočte ručnou kľukou (4) úplne smerom nahor.
- Uvoľnite 3 dolné skrutky (47) ľavej vodiacej koľajnice kľúčom na skrutky s vnútorným šesťhranom (4 mm) (25).
- Utiahnite 4 skrutky (48) kľúčom na skrutky s vnútorným šesťhranom (3 mm) (25) a súčasne otáčajte vŕtaciu jednotku (46) ručnou kľukou (4) smerom hore a dole. Nastavte pritom požadovanú silu posuvu.
- Vŕtaciu jednotku otočte úplne hore a pevne zaskrutkujte 3 dolné skrutky (47) ľavej vodiacej koľajnice kľúčom na skrutky s vnútorným šesťhranom (4 mm) (25).
- Vŕtaciu jednotku otočte úplne dole a pevne zaskrutkujte hornú skrutku (47) ľavej vodiacej koľajnice kľúčom na skrutky s vnútorným šesťhranom (4 mm) (25).

##

Aby ste si zabezpečili presné otvory, musíte vždy po intenzívnom používaní skontrolovať laserové lúče a v prípade potreby ich nanovo nastaviť.

- Na zapnutie lasera zatlačte tlačidlo zapnutia/vypnutia lasera (7) do polohy „I“.
- Odskrutkujte kryt lasera (49).
- Nepatrne uvoľnite skrutky svorky (51).
- Laserovým krížom pohnite doprava alebo doľava tým, že budete otáčať skrutku (52) do príslušného smeru.
- Otáčaním skrutky (53) v príslušnom smere posúvajte laserový kríž smerom k vkladaciemu nástroju alebo od neho.
- Opäť dotiahnite skrutky svorky (51).
- Opäť utiahnite kryt lasera (49).