# Sikkerhetsanvisninger for magnetbormaskiner

- Bruk de isolerte grepsflatene når du holder elektroverktøyet under arbeid der skjæretilbehøret kan komme borti skjulte ledninger eller verktøyets ledning. Skjæretilbehør som kommer i berøring med en strømførende ledning, kan gjøre eksponerte metalldeler på elektroverktøyet strømførende og dermed gi brukeren elektrisk støt.

- Når elektroverktøyet sikres til emnet med sikringsstroppen, er det viktig å kontrollere at sikringsstroppen er dimensjonert for å holde og sikre maskinen under bruk. Hvis emnet er porøst eller ikke tilstrekkelig sterkt, kan det skades, slik at elektroverktøyet løsner fra emnet.

- Sørg for at personer og arbeidsområdet på den andre siden ikke utsettes for fare ved boring gjennom vegger eller tak. Boret kan stikke ut gjennom hullet, eller kjernen kan falle ut på den andre siden.

- Kjølemiddelholderen kan ikke brukes ved boring i vertikale eller skrå flater eller boring over hodehøyde. Bruk kjølemiddel i skumform. Pass på at det ikke kommer noe vann inn i verktøyet. Hvis vann kommer inn i elektroverktøyet, medfører det økt fare for elektrisk støt.

- Elektroverktøyet må sikres. Et elektroverktøy som ikke er ordentlig sikret, kan bevege seg eller velte, og det kan oppstå personskade.

- Ikke bruk hansker. Hansker kan sette seg fast i roterende deler eller spon, og det kan oppstå personskader.

- Hold hendene borte fra boreområdet mens verktøyet går. Berøring av roterende deler kan føre til personskader.

- Kontroller at tilbehøret roterer før det føres inn i emnet. Ellers kan tilbehøret blokkeres i emnet, noen som kan føre til uventet bevegelse av emnet og til personskader.

- Slutt å trykke ned, og slå av verktøyet hvis tilbehøret blokkeres. Inspiser, og iverksett tiltak for å eliminere årsaken til blokkeringen. Blokkering kan føre til uventet bevegelse av emnet og dermed til personskade.

- Unngå å lage lange spon ved stadig å fjerne trykket på verktøyet. Skarpe metallspon kan føre til sammenfiltring og personskader.

- Fjern aldri spon fra boreområdet mens verktøyet går. Beveg tilbehøret bort fra emnet, slå av verktøyet og vent til tilbehøret stopper før spon fjernes. Fjern spon ved bruk av en børste, en krok eller lignende. Berøring av roterende deler kan føre til personskader.

- Den nominelle hastigheten til tilbehøret må være minst like høy som den maksimale hastigheten som er angitt på elektroverktøyet. Tilbehør som kjøres raskere enn det nominelle turtallet, kan gå i stykker og sprenges.

- Bruk egnede detektorer for å finne skjulte strøm‑/gass‑/vannledninger, eller spør hos det lokale forsyningsselskapet. Kontakt med elektriske ledninger kan medføre brann og elektrisk støt. Skader på en gassledning kan føre til eksplosjon. Inntrenging i en vannledning forårsaker materielle skader og kan medføre elektriske støt.

- Bruk aldri elektroverktøyet uten den medfølgende feilstrømvernebryteren (PRCD).

- Før arbeidet begynner, må du alltid kontrollere at jordfeilbryteren (PRCD) fungerer som den skal. Få skadde jordfeilbrytere (PRCD‌) reparert eller skiftet ut hos et Bosch-servicesenter.

- Pass på at verken personer i arbeidsområdet eller elektroverktøyet selv kommer i kontakt med vannet som kommer ut.

- Bruk sklisikre sko. Slik unngår du skader som kan oppstå hvis du sklir på glatte flater.

- Forlat aldri verktøyet for det er stanset helt. Innsatsverktøy som fortsetter å gå kan forårsake skader.

- Hold tilkoblingsledningen til bormaskinen i god avstand fra arbeidsområdet. Med skadede eller opphopede ledninger øker risikoen for elektriske støt.

- Du må ikke overbelaste elektroverktøyet og ikke bruke det som stige eller stillas. Hvis du overbelaster eller står på elektroverktøyet, kan det føre til at tyngdepunktet forskyves og elektroverktøyet velter.

- Elektroverktøyet må bare med strømforsyning fra tilstrekkelig dimensjonerte strømnett med beskyttelsesleder.

- Trekk støpselet ut av stikkontakten og/eller ta batteriet ut av elektroverktøyet før du foretar maskininnstillinger eller skifter ut tilbehørsdeler. En uvilkårlig starting av elektroverktøy er årsak til mange uhell.

- Vær alltid to personer ved arbeid med elektroverktøyet over hodehøyde.

- Sikre elektroverktøyet med en sikringsstropp ved boring i loddrette eller skrå flater og ved arbeid over hodehøyde. Ved strømbrudd eller for sterk belastning opprettholdes ikke magnetholdekraften. Elektroverktøyet kan falle ned og forårsake ulykker.

- Fare for å falle ned ved plutselig pendelbevegelse på elektroverktøyet. Ved arbeid på et stillas kan elektroverktøyet gjøre en plutselig pendelbevegelse ved start eller ved strømbrudd. Sikre elektroverktøyet med sikringsstroppen som fulgte med. Sikre deg mot å falle ned ved å ta på et sikkerhetsbelte.

- Overflaten må være glatt og ren. Glatt grove ujevnheter, for eksempel sveisesprut, og fjern løs rust, smuss og fett. Magnetholdekraften virker kun på tilsvarende overflater.

| Magneten må ikke komme i nærheten av implantater eller annet medisinsk utstyr som for eksempel pacemakere eller insulinpumper. Magneten genererer et felt som kan påvirke funksjonen til implantater eller medisinsk utstyr.

- Elektroverktøyet må holdes i avstand fra magnetiske datalagringsmedier og magnetfølsomt utstyr. Virkningen til magneten kan føre til permanente tap av data.

- Fest elektroverktøyet på en fast, jevn og horisontal flate. Hvis elektroverktøyet kan gli eller vippe, kan det ikke føres jevnt og sikkert.

- Sørg for at arbeidsflaten alltid er tom, med unntak av emnet som skal bearbeides. Borespon og gjenstander med skarpe kanter kan føre til personskader. Materialblandinger representerer ekstra stor fare. Lettmetallstøv kan brenne eller eksplodere.

- Etter utført arbeid må du ikke berøre innsatsverktøyet før det er avkjølt. Innsatsverktøyet blir svært varmt under arbeidet.

- Ikke berør borekjernen som automatisk skyves ut av styrestiften etter arbeidsoperasjonen. Borekjernen kan være svært varm.

- Sjekk ledningen med jevne mellomrom, og la bare et autorisert serviceverksted for Bosch elektroverktøy reparere en skadd ledning. Skift ut skadde skjøteledninger. Slik opprettholdes verktøyets sikkerhet.

- Oppbevar elektroverktøyet på et trygt sted når det ikke er i bruk. Lagringsplassen må være tørr og må kunne låses. Dette forhindrer at elektroverktøyet skades i løpet av lagringen eller brukes av uerfarne personer.

- Bruk aldri elektroverktøyet med skadet ledning. Ikke berør den skadde ledningen, og ikke trekk støpselet ut hvis ledningen skades i løpet av arbeidet. Med skadet ledning øker risikoen for elektriske støt.

- Elektroverktøyet må kobles til et korrekt jordet strømnett. Stikkontakt og skjøteledning må være jordet.

- Magnetens holdekraft avhenger av tykkelsen på emnet. Den beste holdekraften oppnås på stål med lite karbon og tykkelse på minst 20 mm. Ved boring i stål med liten tykkelse må det legges en stålplate (minimumsmål 100 x 200 x 20 mm) under den magnetiske grunnplate. Sikre stålplaten slik at den ikke kan falle ned.

- Metallspon og andre urenheter reduserer magnetholdekraften vesentlig. Sørg for at den magnetiske grunnplaten er ren.

- Unngå at magneten løsner. Forviss deg om at den magnetiske grunnplaten sitter ordentlig fast på emnet før du begynner å bore.

- Slå ikke av magnetkraften eller bruk reversboringsfunksjonen før maskinen er stoppet.

- Annet elektrisk utstyr som bruker den samme stikkontakten forårsaker ujevn spenning, noe som kan føre til at magneten aktiveres. Bruk elektroverktøyet bare alene i stikkontakten.

- Unngå bruke hulborekroner uten kjølevæske. Kontroller alltid kjølevæskenivået før arbeidet starter.

- Beskytt motoren. La aldri kjølevæske, vann eller andre urenheter komme inn i motoren.

- Metallspon er ofte svært varme og skarpe. Berør dem aldri med bare hender. Rengjør med en magnetisk sponsamler og en sponkrok eller et annet egnet verktøy.

- Forsøk aldri å bruke maskinen med feil eller for lav spenning. Pass på at spenningen og frekvensen er riktig. Du finner disse opplysningene på typeskiltet.

- Elektroverktøyet leveres med et laser-varselskilt (se tabellen "Symboler og deres betydning").

- Gjør aldri varselskilt på elektroverktøyet ukjennelig.

| Rett aldri laserstrålen mot personer eller dyr, og se ikke selv rett inn i den direkte eller reflekterte laserstrålen. Det kan føre til blending, uhell og øyeskader.

- Ved øyekontakt med laserstrålen må øyet lukkes bevisst og hodet straks beveges bort fra strålen.

- Det må ikke gjøres endringer på laserutstyret.

- La ikke barn bruke elektroverktøyet uten tilsyn. De kan uforvarende blende seg selv eller andre

- Hvis teksten på laser-advarselsskiltet ikke er på ditt språk, må du lime en etikett på ditt språk over dette skiltet før du tar produktet i bruk.