# Upute za rad

##

- Sila držanja magneta električnog alata uglavnom ovisi o debljini izratka. Najveća sila držanja magneta postiže se na mekom čeliku debljine najmanje 20 mm.

Napomena: Kod bušenja u čelik manje debljine treba staviti dodatnu čeličnu ploču (minimalne dimenzije 100 x 200 x 20 mm) ispod magnetne osnovne ploče. Osigurajte čeličnu ploču od pada.

##

- Kod radova iznad glave odnosno na okomitim površinama osigurajte električni alat sigurnosnom trakom. U slučaju nestanka struje ili prevelikog opterećenja, sila držanja magneta neće ostati zadržana. Električni alat može pasti i prouzročiti nezgode.

- Ako se radni alat zaglavi, više ne vršite pomak i isključite alat. Ustanovite i otklonite uzrok zaglavljenja radnih alata. Ne koristite funkciju rotacija ulijevo.

- Prije početka rada uvijek provjerite sve dijelove sustava rashladne tekućine. Nikada ne koristite oštećene dijelove.

- Rashladnu tekućinu držite dalje od dijelova alata i osoba koje se nalaze u području rada.

Površina izratka mora biti glatka i čista. Izravnajte grube nepravilnosti, npr. troske, i uklonite hrđu, prljavštinu i masnoću. Sila držanja magneta vrijedi samo za odgovarajuće površine.

Motor električnog alata može se pokrenuti samo kada je magnet uključen. Prije bušenja trebate provjeriti jačinu magneta.

Pokazivač jačine magneta (21) | Jačina magneta
--- | ---
Stalno svijetli zeleno | Dovoljna jačina magneta
Treperi crveno | Nedovoljna jačina magneta, električni alat ne smije se koristiti. Uzroci: premala debljina materijala, neravna površina, slojevi laka, ogorine ili cinka, neprikladni materijal (npr. tvrdi čelik)

- Za hlađenje i podmazivanje koristite emulziju za bušenje ili ulje za rezanje kako bi se spriječilo pregrijavanje ili zaglavljivanje svrdla.
  Isporučeni sustav rashladne tekućine smijete koristiti isključivo kod bušenja s krunom za bušenje.
- Mjesto bušenja na izradcima označite točkalom.
- Spiralno svrdlo: Kod promjera bušenja > 10 mm najprije bušite s malim promjerom bušenja. Na taj način možete smanjiti pritisak, a električni alat će se manje opteretiti.
- Kod bušenja koristite samo besprijekorne, naoštrene krune za bušenje (pribor proizvođača).
- Odaberite odgovarajući broj okretaja prema specifikacijama radnog alata.
  Napomena: Kod rezanja navoja trebate koristiti najmanji broj okretaja.

##

- Uključite laser (prekidač za uključivanje/isključivanje lasera (7)).
- Izravnajte električni alat na izratku pomoću laserskog križa.
- Uključite magnet kako biste fiksirali električni alat na izratku (prekidač za uključivanje/isključivanje magneta (20)).
- Osigurajte električni alat sigurnosnom trakom (44) kod bušenja na okomitim ili kosim površinama ili iznad glave.
- Namjestite odgovarajući broj okretaja (kotačić za predbiranje broja okretaja (2)).
- Uključite električni alat (prekidač za uključivanje/isključivanje motora (9)).
- Za bušenje okrećite ručicu (4) jednoličnim pomakom sve dok ne postignete željenu dubinu bušenja.
- Ako je postignuta željena dubina bušenja, okrenite ručicu natrag tako da se pogonska jedinica ponovno vrati u početni položaj.
- Isključite električni alat, eventualno popustite sigurnosnu traku i isključite laser i magnet.

##

- Koristite samo besprijekorne krune za bušenje i provjerite ih prije svake uporabe. Ne koristite oštećene krune za bušenje.
- Odmah isključite električni alat ako se zaglavi kruna za bušenje.
- Zaštitite krunu za bušenje. Vrh krune za bušenje je tvrd, ali i lomljiv.

Sljedeće mjere pomažu smanjiti ili usporiti trošenje i lomljenje kruna za bušenje:

- Pobrinite se da kod bušenja u čelik ima dovoljno rashladne tekućine; koristite rashladnu tekućinu za rezanje metala.
- Provjerite je li izradak ravan i čist kako bi se osigurala potrebna jačina magneta.
- Prije bušenja provjerite jesu li svi dijelovi pravilno pričvršćeni.
- Na početku i na kraju bušenja treba smanjiti pritisak za 1/3.
- Ako nastaju velike količine metalnih strugotina kod bušenja u materijale kao što su lijevano željezo, bakreni lijev itd., može se koristiti komprimirani zrak umjesto rashladne tekućine kako bi se uklonile metalne strugotine.

##

Električni alat se zaustavlja ako za vrijeme bušenja pritisnete preklopku smjera rotacije (8).
Kada je preklopka smjera rotacije u srednjem položaju, možete okrenuti radni alat u smjeru kazaljke na satu tako da stalno pritišćete prekidač za uključivanje/isključivanje motora (9).
Na taj način može se polako završiti postupak rezanja navoja.