# Podešavanje broja obrtaja

- Pre početka rada podesite ispravan broj obrtaja. Broj obrtaja mora da odgovara prečniku bušenja i materijalu koji bušite. Kod pogrešno podešenog broja obrtaja, električni alat može da se ošteti ili zaglavi u radnom komadu.

## Mehanički izbor brzine

- Prekidač za biranje brzina (19) aktivirajte samo kada električni alat miruje.

Pomoću prekidača za izbor brzine (19) možete prethodno da izaberete 2 opsega broja obrtaja.

Brzina I:
Nizak opseg broja obrtaja za rad sa velikim prečnikom bušenja.

Brzina II:
Visok opseg broja obrtaja za rad sa malim prečnikom bušenja.

- Pritisnite taster za deblokadu (18) i okrenite prekidač za biranje brzine (19) u željeni položaj.
- Ukoliko se prekidač za izbor brzine ne može okrenuti, blago okrenite električni alat i potom pređite u željeni položaj.

## Regulacija broja obrtaja

Pomoću točkića (2) za podešavanje broja obrtaja možete da izaberete potreban broj obrtaja i tokom rada.

Neophodan broj obrtaja zavisi od upotrebljenog namenskog alata i materijala koji treba da se obrađuje. Time se sprečava pregrevanje namenskog alata pri bušenju što osigurava visok kvalitet bušenja.

Predizbor broja obrtaja | Namenski alat
--- | ---
Brzina I: 50−250 min−1 | Kruna za bušenje (Ø 35−50 mm), burgija za navoje
Brzina II: 100−510 min−1 | Helikoidna burgija, kruna za bušenje (Ø < 35 mm)