# Työskentelyohjeita

##

- Sähkötyökalun magneetin pitovoima riippuu oleellisesti työkappaleen vahvuudesta. Magneetin suurin pitovoima saadaan vähintään 20 mm:n paksuisella pehmeäteräslevyllä.

Huomautus: jos poraat tätä ohuempia teräslevyjä, magneettisen pohjalevyn alle täytyy asettaa ylimääräinen teräslevy (vähimmäiskoko 100 x 200 x 20 mm). Kiinnitä teräslevy putoamisen estämiseksi.

##

- Varmista sähkötyökalu varmistuspannalla, jos käytät sitä pään yläpuolella olevilla / pystysuuntaisilla pinnoilla. Magneetin pitovoima häviää virtakatkoksen tai liian suuren kuormituksen yhteydessä. Sähkötyökalu saattaa pudota ja aiheuttaa tapaturmia.

- Jos käyttötarvike jumittuu, älä paina enää käyttötarviketta työkappaletta vasten ja sammuta työkalu. Selvitä ja poista käyttötarvikkeen jumittumisen aiheuttaja. Älä käytä vastapäivään pyörintäsuuntaa.

- Tarkasta aina ennen jokaista työkertaa kaikki lastuamisnestejärjestelmän osat. Älä missään tapauksessa käytä viallisia osia.

- Älä päästä lastuamisnestettä roiskumaan työkalun osien tai työpisteessä oleskelevien ihmisten päälle.

Työkappaleen pinnan täytyy olla sileä ja puhdas. Tasoita karkeat epätasaisuudet (esim. hitsausroiskeet) ja poista irtoruoste, lika ja rasva. Magneetin pitovoima voidaan taata vain sille soveltuvilla pinnoilla.

Sähkötyökalun moottorin voi käynnistää vain, kun magneetti on kytketty päälle. Magneettivoimakkuus tulee tarkistaa ennen poraustyötä.

Magneettivoimakkuuden näyttö (21) | Magneettivoimakkuus
--- | ---
Jatkuvasti palava vihreä valo | Riittävän suuri magneettivoimakkuus
Punainen vilkkuvalo | Riittämätön magneettivoimakkuus, sähkötyökalua ei saa käyttää. Ongelman aiheuttajia: liian ohut materiaalivahvuus, epätasainen pinta, maali-, hehkuhilse- tai sinkkipinnat, soveltumaton materiaali (esim. kovateräs)

- Käytä porausnestettä tai leikkausöljyä jäähdytykseen ja voiteluun, jotta poranterä ei kuumene liikaa tai jumitu.
  Mukana toimitettua lastuamisnestejärjestelmää saa käyttää vain porakruunulla tehtävissä poraustöissä.
- Merkitse työkappaleiden porattavat kohdat pistepuikolla ennen poraustöitä.
- Kierukkaporanterä: poraa ensin pienikokoinen reikä, jos poraat halkaisijaltaan > 10 mm:n reikiä. Tämän ansiosta voit vähentää painamisvoimaa ja pienentää sähkötyökalun kuormitusta.
- Käytä poraamiseen vain ensiluokkaisia, teräviä porakruunuja (merkkitarvikkeita).
- Valitse sopiva kierrosluku käyttötarvikkeen teknisten tietojen mukaan.
  Huomautus: kierteityksessä on käytettävä matalinta kierroslukua.

##

- Sytytä laser (laserin käynnistyskytkin (7)).
- Kohdista sähkötyökalu laserristin avulla työkappaleeseen.
- Kytke magneetti päälle, jotta se lukitsee sähkötyökalun työkappaleeseen (magneetin käynnistyskytkin (20)).
- Varmista sähkötyökalu varmistuspannalla (44), jos poraat pystysuoriin, vinoihin tai pään yläpuolella oleviin pintoihin.
- Säädä sopiva kierrosluku (kierrosluvun valintarengas (2)).
- Kytke sähkötyökalu päälle (moottorin käynnistyskytkin (9)).
- Kierrä käsivipua (4) ja poraa tasaisesti pintaa vasten, kunnes reikä on halutun syvyinen.
- Kun reikä on halutun syvyinen, kierrä käsivipua takaisinpäin, kunnes moottoriyksikkö on jälleen lähtöasennossa.
- Sammuta sähkötyökalu, avaa tarvittaessa varmistuspanta ja kytke laser ja magneetti pois päältä.

##

- Käytä vain ensiluokkaisia porakruunuja ja tarkasta ne ennen jokaista käyttökertaa. Älä käytä viallisia porakruunuja.
- Sammuta sähkötyökalu välittömästi, jos porakruunu juuttuu kiinni.
- Suojaa porakruunua. Porakruunun kärki on kova, mutta se voi murtua herkästi.

Seuraavilla toimenpiteillä pystyt hidastamaan porakruunujen kulumista ja estämään niiden murtumista:

- Varmista teräksen poraustöissä, että lastuamisnestettä on riittävästi; käytä lastuamisnestettä metallin työstöön.
- Varmista, että työkappale on tasainen ja puhdas tarvittavan magneettivoimakkuuden takaamiseksi.
- Varmista ennen poraamista, että kaikki osat on kiinnitetty asiaankuuluvasti.
- Poraamisen alussa ja lopussa painamisvoimaa tulee vähentää 1/3 verran.
- Jos poraustyössä syntyy paljon metallilastuja (esim. valuraudan, kuparivalun yms. työstössä), lastuamisnesteen sijasta voi käyttää paineilmaa, joka tehostaa metallilastujen poistoa.

##

Sähkötyökalu sammuu, jos suunnanvaihtokytkintä (8) painetaan poraamisen aikana.
Kun suunnanvaihtokytkin on keskiasennossa, voit kääntää käyttötarviketta myötäpäivään, kun pidät samalla moottorin käynnistyskytkintä (9) pohjassa.
Tällä tavalla voit tehdä kierteityksen loppuun pehmeästi.