# Symboler

De efterfølgende symboler kan være af betydning for dit el-værktøj. Læg mærke til symbolerne og overhold deres betydning. En rigtig forståelse af symbolerne er med til at sikre en god og sikker brug af el-værktøjet.

Symboler og deres betydning
| Ret ikke laserstrålen mod personer eller dyr, og kig aldrig ind i den direkte eller reflekterede laserstråle.
| Brug sikkerhedsbriller.
| ADVARSEL! Hvis overbelastningsindikatorens bjælker lyser tæt på symbolet til venstre, er arbejdsbelastningen meget høj. Reducer arbejdsbelastningen, eller sluk motoren, da overbelastningsbeskyttelsen ellers aktiveres, og motoren slukkes automatisk. Hvis overbelastningsindikatorens bjælker lyser tæt på symbolet til højre, er arbejdsbelastningen i det optimale område, og der foreligger ingen overbelastning.
| ADVARSEL! Det er ikke tilladt at bruge værktøjet ude i det fri i regnvejr.
| ADVARSEL! Sørg for, at sikkerhedsbåndet fungerer korrekt, før du bruger det. Brug aldrig et beskadiget sikkerhedsbånd. Udskift det straks.
| Personer med pacemaker eller andre medicinske implantater må ikke anvende dette el-værktøj.
| Det er forbudt at medføre metaldele og ure. Magneten genererer et felt, som kan hæmme funktionen af implantater eller medicinsk udstyr.
| ADVARSEL! El-værktøjet skal sikres med sikkerhedsbåndet ved boring på lodrette flader, over hovedhøjde og på skråflader.
| ADVARSEL! Hold ikke hånden under indsatsværktøjet og tilbehøret, når du skifter det.
| ADVARSEL! Før boring skal det sikres, at magnetstyrken er tilstrækkelig. Emneoverfladen skal være jævn, ren og tilstrækkeligt tyk.