# Indstil omdrejningstal

- Indstil det rigtige omdrejningstal, før arbejdet påbegyndes. Omdrejningstallet skal passe til bordiameteren og det materiale, der skal bores. Indstilles et forkert omdrejningstal, kan indsatsværktøjet blive beskadiget eller sætte sig fast i emnet.

## Mekanisk gearvalg

- Aktivér kun gearomskifteren (19) når el-værktøjet står stille.

Med gearomskifteren (19) kan der vælges 2 omdrejningstalsområder.

Gear I:
Lavt omdrejningstalområde; til arbejde med store borediametre.

Gear II:
Højt omdrejningstalområde; til arbejde med små borediametre.

- Tryk på oplåsningsknappen (18), og drej gearomskifteren (19) i den ønskede position.
- Hvis det ikke er muligt at dreje gearomskifteren, skal du dreje indsatsværktøjet let og derefter skifte til den ønskede position.

## Omdrejningstalsregulator

Med indstillingshjulet (2) til forvalg af omdrejningstal kan du også forvælge det nødvendige omdrejningstal under drift.

Det nødvendige omdrejningstal afhænger af det anvendte indsatsværktøj og det materiale, der skal bearbejdes. Dette forhindrer en overophedning af indsatsværktøjet under boring og sikrer en høj borekvalitet.

Forvalg omdrejningstal | Indsatsværktøj
--- | ---
Gear I: 50-250 o/min | Borekrone (Ø 35-50 mm), gevindbor
Gear II: 100-510 o/min | Spiralbor, borekrone (Ø < 35 mm)