# Namještanje broja okretaja

- Prije početka rada namjestite točan broj okretaja. Broj okretaja mora biti primjeren promjeru bušenja i materijalu koji treba bušiti. U slučaju pogrešno namještenog broja okretaja radni alat bi se mogao oštetiti ili zaglaviti u izratku.

## Mehaničko biranje brzina

- Prekidač za biranje brzina (19) možete pritisnuti samo u stanju mirovanja električnog alata.

Prekidačem za biranje brzina (19) možete odabrati 2 područja broja okretaja.

Brzina I:
Područje manjeg broja okretaja; za rad s velikim promjerom bušenja.

Brzina II:
Područje većeg broja okretaja; za rad s malim promjerom bušenja.

- Pritisnite tipku za deblokadu (18) i okrenite prekidač za biranje brzina (19) u željeni položaj.
- Ako ne možete okrenuti prekidač za biranje brzina, lagano okrenite radni alat i prebacite ga u željeni položaj.

## Regulacija broja okretaja

Kotačićem (2) za predbiranje broja okretaja možete i tijekom rada prethodno odabrati potreban broj okretaja.

Potreban broj okretaja ovisi o radnom alatu koji koristite i materijalu koji obrađujete. To sprječava pregrijavanje radnog alata kod bušenja i osigurava visoku kvalitetu bušenja.

Predbiranje broja okretaja | Radni alat
--- | ---
Brzina I: 50–250 min−1 | Kruna za bušenje (Ø 35−50 mm), narezno svrdlo
Brzina II: 100–510 min−1 | Spiralno svrdlo, kruna za bušenje (Ø < 35 mm)