# Жұмыс істеуге дайындық

##

- Айналу бағытын ауыстырып-қосқышты (8) электр құралы тоқтатылып тұрғанда ғана пайдаланыңыз.

- Оңға айналу: айналу бағытын ауыстырып-қосқышты (8) жоғары қарай "R" күйіне басыңыз.
- Солға айналу: айналу бағытын ауыстырып-қосқышты (8) төмен қарай "L" күйіне басыңыз.
  Нұсқау: солға айналу бағытын бұрғылау үшін пайдалануға болмайды.

##

Электр құралын әр іске қосудан бұрын жылыстау тогынан қорғаныс автоматының жұмысын тексеріңіз!

- Магниттің ажыратқышы (20) "0" күйінде болғанына көз жеткізіңіз.
- Желілік ашаны салып, жылыстау тогынан қорғаныс автоматындағы (15) RESET түймесін индикатор (16) қызыл түспен жанғанша басыңыз.
- Жылыстау тогынан қорғаныс автоматындағы (15) TEST түймесін индикатор (16) сөнгенше басыңыз. Индикатор (16) сөнбесе, бұл жылыстау тогынан қорғаныс автоматының ақаулы және оны жөндеу қажет екендігін білдіреді. Электр құралын пайдаланбаңыз!
- Индикатор (16) сөнгеннен кейін RESET түймесін қайтадан басыңыз.
- Индикатор (16) қызыл түспен жанып тұрса, құралды орналастырыңыз қараңыз Электр құралын тиісінше орналастыру.

- НАЗАР АУДАРЫҢЫЗ! Электр құралын ток көзінен әр ажыратқан сайын электр құралын қайта пайдаланбас бұрын осы сынақты қайта орындау қажет болады.

Нұсқау: жылыстау тогынан қорғаныс автоматы кем дегенде 10 мА шамасындағы ток соғудан қорғайды.

##

Лазерлік крест дәл бұрғылау орнын көрсетеді.

- Лазер блогын ажыратқышпен (7) қосыңыз.
- Электр құралын дайындама үстіне орналастырып, оны лазерлік кресттің көмегімен дайындама белгісімен туралаңыз.
- Магнит ажыратқышын (20) жоғары қарай басып, электр құралы дайындама бетінде ұсталғанына көз жеткізіңіз.
- Қажет болса, электр құралын сақтандырғыш таспамен (44) бекітіңіз.

##

- Қиғаш немесе тік күйде немесе бас үстінен орындалатын кез келген жұмыстар кезінде электр құралын жинақтағы сақтандырғыш таспамен түсіп қалудан сақтаңыз.

- Пайдаланбас бұрын сақтандырғыш таспаның ақаусыз жұмысын тексеріп шығыңыз. Еш жағдайда зақымдалған сақтандырғыш таспаны пайдаланбаңыз, оны дереу алмастырыңыз.

- Сақтандырғыш таспаны (44) электр құралына мүмкіндігінше саңылаусыз бекітіңіз.
- Сақтандырғыш mаспаны бекіткіш (11) арқылы өткізіп, дайындамаға қойыңыз.
- Сақтандырғыш таспаны тіреуіш механизмнің (42) көмегімен тартыңыз.
- Сақтандырғыш таспаны босату үшін тіреуіш механизмдегі ысырманы (43) басып, сақтандырғыш таспаны тартып шығарыңыз.
- Сақтандырғыш таспаны электр құралы сырғыған жағдайда өзіңізден ары жылжитындай етіп орналастырыңыз.

##

Қос иін төлкесіндегі (5) шкала (45) қажетті бұрғылау тереңдігін анықтауға мүмкіндік береді.
Бұрғылау тереңдігін шкаладағы сызықтарға сәйкес реттеуге болады. Шағын сызықтардың арасында 1 мм, ал үлкен сызықтардың арасында 10 мм бар.