# Priprema za rad

##

- Preklopku smjera rotacije (8) možete pritisnuti samo u stanju mirovanja električnog alata.

- Rotacija udesno: Preklopku smjera rotacije (8) pritisnite prema gore u položaj "R".
- Rotacija ulijevo: Preklopku smjera rotacije (8) pritisnite prema dolje u položaj "L".
  Napomena: Rotaciju ulijevo ne smijete koristiti za bušenje.

##

Prije svake uporabe električnog alata provjerite radi li zaštitna strujna sklopka!

- Provjerite nalazi li se prekidač za uključivanje/isključivanje magneta (20) u položaju "0".
- Utaknite mrežni utikač i pritišćite tipku RESET na zaštitnoj strujnoj sklopki (15) sve dok pokazivač (16) ne počne svijetliti crveno.
- Držite pritisnutu tipku TEST na zaštitnoj strujnoj sklopki (15) sve dok se pokazivač (16) ne ugasi. Ako se pokazivač (16) ne ugasi, zaštitna strujna sklopka je u kvaru i mora se popraviti. Ni u kojem slučaju ne radite s električnim alatom!
- Kada se pokazivač (16) ugasi, ponovno pritisnite tipku RESET.
- Kada pokazivač (16) svijetli crveno, pozicionirajte alat vidi Pravilno pozicioniranje električnog alata.

- PAŽNJA! Nakon svakog isključivanja električnog alata iz električne mreže trebate ponovno provesti ovo ispitivanje prije uporabe električnog alata.

Napomena: Zaštitna strujna sklopka štiti od električnog udara od 10 mA.

##

Laserski križ pokazuje vam točno mjesto bušenja.

- Uključite lasersku jedinicu pritiskom na prekidač za uključivanje/isključivanje (7).
- Pozicionirajte električni alat na izradak i izravnajte ga laserskim križem na oznaci izratka.
- Pritisnite prekidač za uključivanje/isključivanje magneta (20) prema gore i provjerite prianja li električni alat na površinu izratka.
- Eventualno osigurajte električni alat sigurnosnom trakom (44).

##

- Kod svih radova u kosom ili okomitom položaju ili iznad glave osigurajte električni alat isporučenom sigurnosnom trakom od pada.

- Prije uporabe provjerite besprijekornu funkciju sigurnosne trake. Nikada ne koristite oštećenu sigurnosnu traku, nego je odmah zamijenite.

- Pričvrstite sigurnosnu traku (44) na električni alat po mogućnosti bez zazora.
- Uvucite sigurnosnu traku kroz prihvat (11) i stavite je oko izratka.
- Zategnite sigurnosnu traku pomoću račne (42).
- Za otpuštanje sigurnosne trake pritisnite zapinjaču (43) na račni i izvucite sigurnosnu traku.
- Sigurnosnu traku postavite tako da se električni alat u slučaju klizanja odmakne od vas.

##

Pomoću skale (45) na glavini ručice (5) možete odrediti željenu dubinu bušenja.
Dubinu bušenja možete namjestiti pomoću crtica na skali. Razmak između malih crtica je 1 mm, a između velikih crtica 10 mm.