# Arbejdsvejledning

##

- El-værktøjets magnetholdekraft afhænger især af emnets tykkelse. Den største magnetholdekraft opnås på blødt stål med en tykkelse på mindst 20 mm.

Bemærk: Ved boring i stål med mindre tykkelse skal der lægges en ekstra stålplade (min. dimensioner 100 x 200 x 20 mm) under den magnetiske grundplade. Stålpladen skal sikres mod at falde ned.

##

- Ved arbejde over hovedhøjde eller på ikke-vandrette flader skal el-værktøjet sikres med et sikkerhedsbånd. Magnetholdekraften kan ikke opretholdes i tilfælde af strømsvigt eller for stor belastning. El-værktøjet kan falde ned og forårsage ulykker.

- Hvis indsatsværktøjet klemmer, skal du undlade at udøve yderligere fremføring og slukke værktøjet. Undersøg årsagen til fastklemningen, og afhjælp årsagen til klemmende indsatsværktøjer. Brug ikke funktionen venstreløb.

- Kontrollér altid alle kølemiddelsystemets dele før påbegyndelse af arbejdet. Brug aldrig beskadigede dele.

- Hold altid kølemidlet på afstand af værktøjsdele og personer, der befinder sig i arbejdsområdet.

Emneoverfladen skal være glat og ren. Udglat grove uregelmæssigheder som f.eks. svejsestænk, og fjern løs rust, snavs og fedt. Magnetens holdekraft gælder kun for egnede flader.

El-værktøjets motor kan kun startes, når magneten er tændt. Før boring skal magnetstyrken kontrolleres.

Visning magnetstyrke (21) | Magnetstyrke
--- | ---
Konstant lys grøn | Magnetstyrke tilstrækkelig
Blinkende lys rød | Utilstrækkelig magnetstyrke, el-værktøjet må ikke benyttes. Årsager: For ringe materialetykkelse, ujævn overflade, lak-, glødeskal- eller zinkbelægninger, uegnet materiale (f.eks. hårdt stål)

- Anvend boreemulsion eller skæreolie til at køle og smøre for at undgå en overophedning eller fastklemning af boret.
  Det medfølgende kølemiddelsystem må udelukkende anvendes ved boring med borekronen.
- Forstans emner til boring.
- Spiralbor: Forbor med en lille borediameter ved borediametre > 10 mm. Derved reduceres trykket, hvorved el-værktøjet ikke belastes så meget.
- Brug kun fejlfri, skarpe borekroner ved boring (mærke-tilbehør).
- Vælg et passende omdrejningstal i henhold til specifikationerne for indsatsværktøjet.
  Bemærk! Den laveste hastighed skal bruges til gevindskæring.

##

- Tænd laseren (tænd/sluk-knap laser (7)).
- Positionér el-værktøjet på emnet ved hjælp af laserkrydset.
- Tænd magneten for at fiksere el-værkøjet på emnet (tænd/sluk-knap magnet (20)).
- El-værktøjet skal sikres med sikkerhedsbåndet (44) ved boring i lodrette eller skrå flader eller over hovedhøjde.
- Indstil et passende omdrejningstal (indstillingshjul forvalg af omdrejningstal (2)).
- Tænd el-værktøjet (tænd/sluk-knap motor (9)).
- Drej ved boring håndsvinget (4) med en jævn fremføring, til den ønskede boredybde er nået.
- Når den ønskede boredybde er nået, fører du håndsvinget tilbage, til drivenheden igen er i udgangsposition.
- Sluk el-værktøjet, løsn i givet fald sikkerhedsbåndet, og sluk for laser og magnet.

##

- Brug kun fejlfri borekroner, og kontrollér dem altid før brug. Brug ikke beskadigede borekroner.
- Sluk straks el-værktøjet, hvis borekronen bliver siddende.
- Beskyt borekronen. Borekronens spids er hård, men også skrøbelig.

De følgende foranstaltninger hjælper med at reducere eller forsinke slitage og brud på borekroner:

- Sørg for, at der ved boring i stål er nok kølemiddel til stede; brug kølemiddel til metalskæring.
- Sørg for, at emnet er plant og rent for at sikre den nødvendige magnetstyrke.
- Før boring skal det sikres, at alle dele er fastgjort korrekt.
- Ved start og afslutning af boreprocessen bør kontakttrykket reduceres med 1/3.
- Hvis der opstår store mængder metalspåner ved boring i materialer som f.eks. støbejern, kobberstøbegods osv., kan der benyttes trykluft i stedet for kølemiddel for at understøtte fjernelsen af metalspåner.

##

El-værktøjet stopper, hvis retningsomskifteren (8) aktiveres under boringen.
Når retningsomskifteren står i den midterste position, kan indsatsværktøjet drejes med uret, idet der kontinuerligt trykkes på tænd-/sluk-kontakten for motoren (9).
Derved kan gevindskæringsprocessen afsluttes blidt.