# Održavanje i čišćenje

- Izvucite pre svih radova na električnom alatu mrežni utikač iz utičnice.

- Držite električni alat i proreze za ventilaciju čiste, da bi dobro i sigurno radili.

Ako je neophodna zamena priključnog voda, onda to mora da izvede Bosch ili ovlašćena servisna služba za Bosch električne alate, kako biste izbegli ugrožavanje bezbednosti.

##

Otpr. 8 sati pre isključivanja električnog alata zbog istrošenih grafitnih četkica, prikaz za zamenu grafitnih četkica (14) počinje da svetli crvenom bojom. Električni alat možete da koristite do isključivanja.
Električni alat pošaljite Bosch korisničkom servisu, adrese pogledajte u odeljku „Korisnički servis i savetovalište za pitanja primene“.

Nikada ne menjajte samo jednu grafitnu četkicu!

Napomena: Koristite samo grafitne četkice koje ste kupili preko kompanije Bosch i koje su predviđene za vaš proizvod.

- Odvrnite poklopac (1) pomoću odgovarajućeg odvrtača.
- Zamenite grafitne četkice koje stoje pod pritiskom opruge i ponovo zavrnite poklopac.

##

Ukoliko električni alat prilikom bušenja jako vibrira ili ukoliko je vidljiv procep na vodećoj šini, mora se podesiti širina procepa vodeće šine. To sprečava lom namenskog alata i oštećenje električnog alata.

- Izvucite mrežni utikač iz utičnice, uklonite električni alat i sistem rashladnog sredstva i električni alat odložite na čvrstu, ravnu i horizontalnu površinu.
- Okrenite jedinicu bušilice (46) sa ručicom za manuelno pokretanje (4) toliko nagore da se isečak nalazi iznad gornjeg zavrtnja (47).
- Otpustite gornji zavrtanj (47) leve vodeće šine pomoću šestougaonog ključa (4 mm) (25).
- Okrenite jedinicu bušilice (46) sa ručicom za manuelno pokretanje (4) potpuno nagore.
- Otpustite 3 donja zavrtnja (47) leve vodeće šine pomoću šestougaonog ključa (4 mm) (25).
- Pritegnite 4 zavrtnja (48) pomoću šestougaonog ključa (3 mm) (25) i istovremeno okrenite jedinicu bušilice (46) sa ručicom za manuelno pokretanje (4) nagore i nadole. Pri tome podesite željenu silu potiska.
- Okrenite jedinicu bušilice potpuno nagore i pritegnite 3 donja zavrtnja (47) leve vodeće šine pomoću šestougaonog ključa (4 mm) (25).
- Okrenite jedinicu bušilice potpuno nadole i pritegnite gornji zavrtanj (47) leve vodeće šine pomoću šestougaonog ključa (4 mm) (25).

##

Radi obezbeđivanja preciznog bušenja posle intenzivne upotrebe morate prekontrolisati laserske zrake i ponovo podesiti ukoliko je to potrebno.

- Za uključivanje lasera pritisnite prekidač za uključivanje/isključivanje lasera (7) u položaj „I“.
- Odvrnite prekrivku lasera (49).
- Blago otpustite zavrtnje stezne spone (51).
- Laserski krstić pomerajte nadesno ili nalevo, okretanjem zavrtnja (52) u odgovarajućem smeru.
- Laserski krstić pomerajte ka i od namenskog alata, okretanjem zavrtnja (53) u odgovarajućem smeru.
- Ponovo pritegnite zavrtnje stezne spone (51).
- Ponovo zavrnite prekrivku lasera (49).