# Pöörlemiskiiruse seadmine

- Seadke enne töö alustamist õige pöörlemiskiirus. Pöörlemiskiirus peab vastama puuritava ava läbimõõdule ja puuritavale materjalile. Valesti seatud pöörlemiskiiruse korral võib tarvik toorikusse kinni jääda.

## Mehaaniline käiguvalik

- Käsitsege käiguvaliku lülitit (19) ainult seisva elektritööriista korral.

Käiguvaliku lülitiga (19) saab eelvalida 2 pöörlemiskiiruse piirkonda.

I käik:
väike pöörlemiskiiruse piirkond suurte puuritava ava läbimõõtudega töödeks.

II käik:
suur pöörlemiskiiruse piirkond väikeste puuritava ava läbimõõtudega töödeks.

- Vajutage vabastusnuppu (18) ja keerake käiguvaliku lüliti (19) soovitud asendisse.
- Kui käiguvaliku lülitit ei saa keerata, pöörake veidi tarvikut ja viige seejärel soovitud asendisse.

## Pöörlemiskiiruse reguleerimine

Pöörlemiskiiruse eelvaliku seaderattaga (2) saate valida vajaliku pöörlemiskiiruse ka töö ajal.

Nõutav pöörlemiskiirus sõltub kasutatavast tarvikust ja toorikust. See takistab puurimisel tarviku ülekuumenemist ja tagab kõrge puurimiskvaliteedi.

Pöörlemiskiiruse eelvalik | Vahetatav tööriist
--- | ---
I käik: 50–250 min−1 | Puurkroon (Ø 35−50 mm), keermepuur
II käik: 100–510 min−1 | Pöördpuur, puurkroon (Ø < 35 mm)