# Υποδείξεις ασφαλείας για μαγνητικά δράπανα

- Κρατάτε το ηλεκτρικό εργαλείο μόνο από τις μονωμένες επιφάνειες λαβής, όταν εκτελείτε μια εργασία, κατά την οποία το εξάρτημα κοπής μπορεί να έρθει σε επαφή με κρυμμένη καλωδίωση ή με το ίδιο του το καλώδιο. Εάν το εξάρτημα κοπής ακουμπήσει ένα «ηλεκτροφόρο» καλώδιο τα ακάλυπτα μεταλλικά μέρη του ηλεκτρικού εργαλείου μπορεί να τεθούν υπό τάση και να προκαλέσουν ηλεκτροπληξία στον χειριστή.

- Όταν ασφαλίζετε το ηλεκτρικό εργαλείο με ιμάντα ασφαλείας στο επεξεργαζόμενο κομμάτι, βεβαιωθείτε, ότι ο ιμάντας ασφαλείας είναι ικανός να συγκρατήσει το εργαλείο κατά τη διάρκεια της χρήσης. Εάν το επεξεργαζόμενο κομμάτι είναι αδύνατο ή πορώδες, μπορεί να προκληθεί ζημιά, προκαλώντας την απελευθέρωση του ηλεκτρικού εργαλείου από το επεξεργαζόμενο κομμάτι.

- Όταν τρυπάτε σε τοίχους ή οροφές, εξασφαλίστε την προστασία των προσώπων και του χώρου εργασίας στην άλλη πλευρά. Το τρυπάνι μπορεί να ξετρυπήσει τον τοίχο ή την οροφή ή ο πυρήνας μπορεί να πέσει στην άλλη πλευρά.

- Το δοχείο ψυκτικού μέσου μπορεί να μη χρησιμοποιείται κατά το τρύπημα σε κάθετες ή κεκλιμένες επιφάνειες ή κατά το τρύπημα πάνω από το κεφάλι. Χρησιμοποιείτε ψυκτικό μέσο αφρού. Προσέξτε να μην περάσει νερό μέσα στο εργαλείο. Εάν διεισδύσει νερό στο ηλεκτρικό εργαλείο, υπάρχει αυξημένος κίνδυνος ηλεκτροπληξίας.

- Το ηλεκτρικό εργαλείο πρέπει να ασφαλιστεί. Ένα ηλεκτρικό εργαλείο που δεν είναι σωστά ασφαλισμένο, μπορεί να κινηθεί ή να ανατραπεί και να προκαλέσει τραυματισμούς.

- Μη φοράτε γάντια. Τα γάντια μπορεί να μπερδευτούν στα περιστρεφόμενα μέρη ή στα γρέζια και να προκαλέσουν τραυματισμούς.

- Κρατάτε τα χέρια σας μακριά από την περιοχή τρυπήματος, όταν το εργαλείο λειτουργεί. Η επαφή με περιστρεφόμενα μέρη ή γρέζια μπορεί να προκαλέσει τραυματισμούς.

- Βεβαιωθείτε, ότι το εξάρτημα περιστρέφεται, προτού το εισάγετε στο επεξεργαζόμενο κομμάτι. Διαφορετικά, το εξάρτημα μπορεί να μπλοκάρει στο επεξεργαζόμενο κομμάτι, προκαλώντας την απροσδόκητη κίνηση του επεξεργαζόμενου κομματιού και τραυματισμούς.

- Όταν το εξάρτημα έχει μπλοκάρει, σταματήστε να ασκείτε πίεση προς τα κάτω και απενεργοποιήστε το εργαλείο. Βρείτε την αιτία και λάβετε διορθωτικά μέτρα για να εξαλείψετε την αιτία της εμπλοκής. Το μπλοκάρισμα μπορεί να προκαλέσει την απροσδόκητη κίνηση του επεξεργαζόμενου κομματιού και τραυματισμούς.

- Αποφύγετε τη δημιουργία μεγάλων γρεζιών, διακόπτοντας τακτικά την πίεση προς τα κάτω. Τα κοφτερά μεταλλικά γρέζια μπορεί να προκαλέσουν εμπλοκή και τραυματισμούς.

- Μην απομακρύνετε ποτέ τα γρέζια από την περιοχή τρυπήματος, όταν το εργαλείο λειτουργεί. Για να απομακρύνετε τα γρέζια, μετακινήστε το εξάρτημα μακριά από το επεξεργαζόμενο κομμάτι, απενεργοποιήστε το εργαλείο και περιμένετε την ακινητοποίηση του εξαρτήματος. Χρησιμοποιείτε εργαλεία όπως μια βούρτσα ή ένα άγκιστρο, για να απομακρύνετε τα γρέζια. Η επαφή με περιστρεφόμενα μέρη ή γρέζια μπορεί να προκαλέσει τραυματισμούς.

- Η ονομαστική ταχύτητα των εξαρτημάτων πρέπει να είναι το λιγότερο ίση με τη μέγιστη ταχύτητα που αναγράφεται στο ηλεκτρικό εργαλείο. Τα εξαρτήματα που κινούνται γρηγορότερα από τον ονομαστικό αριθμό στροφών τους μπορεί να σπάσουν και να εκτιναχθούν.

- Χρησιμοποιείτε κατάλληλες συσκευές ανίχνευσης για να εντοπίσετε τυχόν μη ορα‌τούς αγωγούς τροφοδοσίας ή συμβου‌λευτείτε την τοπική εταιρία παροχής ενέργειας. Η επαφή με ηλεκτρικές γραμμές μπορεί να οδηγήσει σε πυρκαγιά και ηλεκτρο‌πληξία. Η πρόκληση ζημιάς σ’ έναν αγωγό φωταερίου (γκαζιού) μπορεί να οδηγήσει σε έκρηξη. Το τρύπημα ενός σωλήνα νερού προκαλεί ζημιά σε πράγματα ή/και μπορεί να οδηγήσει σε ηλεκτροπληξία.

- Μη λειτουργείτε το ηλεκτρικό εργαλείο ποτέ χωρίς τον συμπαραδιδόμενο διακόπτη προστασίας (PRCD).

- Ελέγξτε πριν την έναρξη της εργασίας τη σωστή λειτουργία του προστατευτικού διακόπτη διαρροής (PRCD). Αναθέστε την επισκευή ή την αντικατάσταση των ελαττωματικών προστατευτικών διακοπτών διαρροής (PRCD‌) σε ένα κέντρο εξυπηρέτησης πελατών της Bosch.

- Προσέξτε να μην έρχονται σε επαφή ούτε τα άτομα στην περιοχή εργασίας ούτε το ίδιο το ηλεκτρικό εργαλείο με το εξερχόμενο νερό.

- Φοράτε αντιολισθητικά υποδήματα. Έτσι αποφεύγετε ενδεχόμενους τραυματισμούς που μπορεί να υποστείτε όταν γλιστρήσετε επάνω σε ολισθηρές επιφάνειες.

- Μην εγκαταλείψετε ποτέ το εργαλείο, προτού να ακινητοποιηθεί εντελώς. Όταν τα τοπο‌θετη‌μένα εξαρτήματα συνεχίζουν να κινούνται μπορεί να προκαλέσουν τραυματισμούς.

- Κρατάτε το καλώδιο σύνδεσης του δραπάνου μακριά από την περιοχή εργασίας. Τυχόν χαλασμένα ή περιπλεγμένα καλώδια αυξά‌νουν τον κίνδυνο ηλεκτροπληξίας.

- Μην υπερφορτώνετε το ηλεκτρικό εργαλείο και μην το χρησιμοποιείτε ως κλίμακα ή σκαλωσιά. Όταν υπερφορτώνετε το ηλεκτρικό εργαλείο ή όταν ανεβαίνετε επάνω σ’ αυτό τότε το κέντρο βάρους του ηλεκτρικού εργαλείου μπορεί να μετατοπιστεί προς τα επάνω κι έτσι να ανατραπεί.

- Το ηλεκτρικό εργαλείο επιτρέπεται να λειτουργήσει μόνο σε δίκτυα ρεύματος με αγωγό γείωσης (PE) και επαρκώς διαστασιολογημένα.

- Τραβήξτε το φις από την πρίζα και/ή αφαιρέστε την μπαταρία απο το ηλεκτρικό εργαλείο, προτού εκτελέσετε τυχόν ρυθμίσεις της συσκευής ή αλλάξετε κάποια εξαρτήματα. Η ακούσια εκκίνηση ηλεκτρικών εργαλείων αποτελεί αιτία μερικών ατυχημάτων.

- Σε περίπτωση χρήσης του ηλεκτρικού εργαλείου πάνω από το κεφάλι να εργάζεστε πάντοτε ανά δύο.

- Ασφαλίστε το ηλεκτρικό εργαλείο κατά το τρύπημα σε κάθετες ή κεκλιμένες επιφάνειες και στις εργασίες πάνω από το κεφάλι με μια ταινία ασφαλείας. Σε περίπτωση διακοπής του ηλεκτρικού ρεύματος ή πολύ ισχυρού φόρτου δεν διατηρείται η ισχύς του μαγνήτη. Το ηλεκτρικό εργαλείο μπορεί να πέσει κάτω και να προκαλέσει ατυχήματα.

- Κίνδυνος πτώσης από ξαφνική κίνηση παλινδρόμησης του ηλεκτρικού εργαλείου. Στις εργασίες πάνω σε μια σκαλωσιά κατά το ξεκίνημα ή σε περίπτωση διακοπής του ρεύματος μπορεί το ηλεκτρικό εργαλείο να εκτελέσει μια ξαφνικά κίνηση παλινδρόμησης. Ασφαλίστε το ηλεκτρικό εργαλείο με τη συνημμένη ταινία ασφαλείας. Να ασφαλίζεστε κι εσείς με έναν ιμάντα ασφαλείας.

- Η επιφάνεια πρέπει να είναι λεία και καθαρή. Εξομαλύνετε τυχόν μεγαλύτερες ανωμαλίες, π.χ. πιτσιλίσματα συγκόλλησης και απομακρύνετε τη χαλαρή σκουριά, ρύπανση και γράσο. Η μαγνητική ισχύς αναπτύσσεται μόνο στις αντίστοιχες επιφάνειες.

| Μη φέρετε τον μαγνήτη κοντά σε εμφυτεύματα ή άλλες ιατρικές συσκευές, όπως π.χ. βηματοδότης καρδιάς ή αντλία ινσουλίνης. Από τον μαγνήτη δημιουργείται ένα πεδίο, το οποίο μπορεί να θέσει σε κίνδυνο τη λειτουργία των εμφυτευμάτων ή των ιατρικών συσκευών.

- Κρατήστε το ηλεκτρικό εργαλείο μακριά από μαγνητικούς φορείς δεδομένων και μαγνητικές ευαίσθητες συσκευές. Από τη δράση του μαγνήτη μπορεί να προκύψει μη αναστρέψιμη απώλεια δεδομένων.

- Στερεώστε το ηλεκτρικό εργαλείο πάνω σε μια σταθερή, επίπεδη και οριζόντια επιφάνεια. Όταν το ηλεκτρικό εργαλείο γλιστρήσει ή κινηθεί το τοποθετημένο εξάρτημα μπορεί να μην οδηγηθεί ομοιόμορφα και ασφαλώς.

- Διατηρείτε την επιφάνεια εργασίας μαζί με το επεξεργαζόμενο κομμάτι καθαρή. Κοφτερά γρέζια και αντικείμενα μπορεί να προκαλέσουν τραυματισμούς. Τα μείγματα υλικών είναι ιδιαίτερα επικίνδυνα. Σκόνη από ελαφρά μέταλλα μπορεί να αναφλεγεί ή να εκραγεί.

- Μην πιάσετε το εξάρτημα μετά την εργασία, προτού να κρυώσει. Όταν εργάζεστε το εργαλείο θερμαίνεται υπερβολικά.

- Μην αγγίξετε τον πυρήνα τρυπήματος, ο οποίος μετά την ολοκλήρωση της διαδικασίας της εργασίας απορρίπτεται αυτόματα μέσω του πείρου οδηγού. Ο πυρήνας τρυπήματος μπορεί να είναι πάρα πολύ καυτός.

- Ελέγχετε τακτικά το καλώδιο και αναθέστε την επισκευή ενός χαλασμένου καλωδίου μόνο σε ένα εξουσιοδοτημένο κέντρο σέρβις για ηλεκτρικά εργαλεία Bosch. Αντικαταστήστε τα χαλασμένα καλώδια επέκτασης (μπαλαντέζες). Έτσι εξασφαλίζετε τη διατήρηση της ασφά‌λειας του ηλεκτρικού εργαλείου.

- Αποθηκεύετε το ηλεκτρικό εργαλείο ασφαλώς, όταν δεν το χρησιμοποιείτε. Η θέση αποθήκευσης πρέπει να είναι στεγνή και να κλειδώνει. Αυτό προστατεύει το ηλεκτρικό εργαλείο από ζημιές κατά την αποθήκευση και εμποδίζει τη χρήση του από τυχόν μη πεπειραμένα άτομα.

- Μη χρησιμοποιήσετε το ηλεκτρικό εργαλείο με χαλασμένο καλώδιο. Μην αγγίξετε το χαλασμένο καλώδιο και βγάλτε το φις από την πρίζα, όταν το καλώδιο υποστεί βλάβη κατά τη διάρκεια της εργασίας. Τυχόν χαλασμένα καλώδια αυξάνουν τον κίνδυνο ηλεκτροπληξίας.

- Συνδέστε το ηλεκτρικό εργαλείο σε ένα γειωμένο σύμφωνα με τους κανονισμούς δίκτυο ρεύματος. Η πρίζα και το καλώδιο επέκτασης πρέπει να διαθέτουν έναν λειτουργικό αγωγό γείωση.

- Η πρόσφυση του μαγνήτη εξαρτάται από το πάχος του επεξεργαζόμενου κομματιού. Η καλύτερη πρόσφυση επιτυγχάνεται σε χάλυβα χαμηλής περιεκτικότητας σε άνθρακα με ένα πάχος με το λιγότερο 20 mm. Κατά το τρύπημα σε χάλυβα με μικρότερο πάχος πρέπει να τοποθετηθεί μια πρόσθετη χαλύβδινη πλάκα (ελάχιστη διάσταση 100 x 200 x 20 mm) κάτω από τη μαγνητική πλάκα βάσης. Ασφαλίστε τη χαλύβδινη πλάκα έναντι πτώσης.

- Γρέζια μετάλλου και άλλοι ρύποι επηρεάζουν σημαντικά τη μαγνητική πρόσφυση. Βεβαιώνεστε πάντοτε, ότι η μαγνητική πλάκα βάσης είναι καθαρή.

- Αποφύγετε τη χαλάρωση του μαγνήτη. Βεβαιωθείτε, ότι η μαγνητική πλάκα βάσης προσφύεται σωστά στο επεξεργαζόμενο κομμάτι, προτού αρχίσετε με το τρύπημα.

- Μην απενεργοποιήσετε τη μαγνητική δύναμη ή μη χρησιμοποιήσετε τη λειτουργία αντίστροφου τρυπήματος, προτού ακινητοποιηθεί το εργαλείο.

- Άλλες ηλεκτρικές συσκευές, που χρησιμοποιούνται στην ίδια πρίζα, προκαλούν μια ανομοιόμορφη τάση, που μπορεί να οδηγήσει στην απελευθέρωση του μαγνήτη. Χρησιμοποιείτε το ηλεκτρικό εργαλείο μόνο του σε μια πρίζα.

- Αποφεύγετε τη λειτουργία ποτηροκορονών χωρίς υγρό ψύξης. Πριν τη λειτουργία ελέγχετε πάντοτε τη στάθμη του υγρού ψύξης.

- Προστατεύετε τον κινητήρα. Μην αφήσετε ποτέ υγρό ψύξης, νερό ή άλλη ρύπανση να περάσει στον κινητήρα.

- Τα γρέζια μετάλλου είναι συχνά πάρα πολύ κοφτερά και καυτά. Μην τα αγγίξετε ποτέ με γυμνά χέρια. Καθαρίζετε με ένα μαγνητικό συλλέκτης γρεζιών και ένα άγκιστρο γρεζιών ή με ένα άλλο κατάλληλο εργαλείο.

- Μην προσπαθήσετε ποτέ, να λειτουργήσετε το όργανο με λάθος ή πολύ χαμηλή τάση. Ελέγξτε την πινακίδα τύπου, για να βεβαιωθείτε, ότι χρησιμοποιείται η σωστή τάση και συχνότητα.

- Το ηλεκτρικό εργαλείο παραδίδεται με μια προειδοποιητική πινακίδα λέιζερ (βλέπε πίνακα "Σύμβολα και η σημασία τους").

- Μην καταστρέψετε ποτέ τις προειδοποιη‌τι‌κές πινακίδες που βρίσκονται στο ηλεκτρικό εργαλείο.

| Μην κατευθύνετε την ακτίνα λέιζερ πάνω σε πρόσωπα ή ζώα και μην κοιτάξετε οι ίδιοι κατευθείαν στην άμεση ή ανακλώμενη ακτίνα λέιζερ. Έτσι μπορεί να τυφλώσετε άτομα, να προκαλέσετε ατυχήματα ή να βλάψετε τα μάτια σας.

- Σε περίπτωση που η ακτίνα λέιζερ πέσει στα μάτια σας, πρέπει να κλείσετε τα μάτια συνειδητά και να απομακρύνετε το κεφάλι σας αμέσως από την ακτίνα.

- Μην προβείτε σε καμία αλλαγή στη διάταξη λέιζερ.

- Μην αφήσετε παιδιά χωρίς επιτήρηση να χρησιμοποιήσουν το ηλεκτρικό εργαλείο. Θα μπορούσαν ακούσια να τυφλώσουν άλλα άτομα ή να τυφλωθούν τα ίδια

- Εάν το κείμενο της προειδοποιητικής πινακίδας λέιζερ δεν είναι στη γλώσσα της χώρας σας, τότε πριν τη θέση για πρώτη φορά σε λειτουργία κολλήστε πάνω το συμπαραδιδόμενο αυτοκόλλητο στη γλώσσα της χώρας σας.