# การเตรียมการทำงาน

##

- กดสวิทช์เปลี่ยนทิศทางการหมุน (8) เมื่อเครื่องมือไฟฟ้าหยุดสนิทเท่านั้น

- การหมุนทางขวา: กดสวิทช์เปลี่ยนทิศทางการหมุน (8) ขึ้นไปที่ตำแหน่ง "R"
- การหมุนทางซ้าย: กดสวิทช์เปลี่ยนทิศทางการหมุน (8) ลงไปที่ตำแหน่ง "L"
  หมายเหตุ:ไม่สามารถใช้การหมุนทางซ้ายสำหรับการเจาะ

##

ตรวจสอบการทำงานของอุปกรณ์ตัดวงจรกระแสเหลือทุกครั้งก่อนใช้งานเครื่องมือไฟฟ้า!

- ตรวจสอบให้แน่ใจว่าสวิทช์เปิด-ปิดแม่เหล็ก (20) อยู่ในตำแหน่ง "0"
- เสียบปลั๊กไฟหลัก และกดปุ่ม RESET บนอุปกรณ์ตัดวงจรกระแสเหลือ (15) จนไฟแสดง (16) ติดขึ้นสีแดง
- กดปุ่ม TEST บนอุปกรณ์ตัดวงจรกระแสเหลือ (15) จนไฟแสดง (16) ดับลง หากไฟแสดง (16) ไม่ดับแสดงว่าอุปกรณ์ตัดวงจรกระแสเหลือชำรุดและต้องได้รับการซ่อมแซม อย่าใช้เครื่องมือไฟฟ้านี้ทำงานอย่างเด็ดขาด!
- หลังจากที่ไฟแสดง (16) ดับลง ให้กดปุ่ม RESET อีกครั้ง
- เมื่อไฟแสดง (16) ติดขึ้นสีแดง ให้จัดตำแหน่งเครื่องมือ ดู การจัดตำแหน่งเครื่องมือไฟฟ้าอย่างถูกต้อง

- โปรดระวัง! หลังจากตัดการเชื่อมต่อเครื่องมือไฟฟ้าจากแหล่งจ่ายพลังงาน ท่านต้องทำการทดสอบนี้ทุกครั้งก่อนใช้เครื่องมือไฟฟ้า

หมายเหตุ: อุปกรณ์ตัดวงจรกระแสเหลือป้องกันไฟฟ้าดูดตั้งแต่ 10 มิลลิแอมแปร์

##

กากบาทเลเซอร์แสดงตำแหน่งเจาะที่แน่นอน

- เปิดชุดเลเซอร์ด้วยสวิทช์เปิด-ปิด (7)
- จัดวางเครื่องมือไฟฟ้าบนชิ้นงานและจัดแนวให้ตรงกับเครื่องหมายบนชิ้นงานด้วยกากบาทเลเซอร์
- ดันสวิทช์เปิด-ปิดแม่เหล็ก (20) ขึ้น และตรวจสอบว่าเครื่องมือไฟฟ้ายึดติดกับพื้นผิวชิ้นงานหรือไม่
- ยึดเครื่องมือไฟฟ้าด้วยสายรัดนิรภัย หากจำเป็น (44)

##

- ทุกครั้งเมื่อทำงานในตำแหน่งแนวตั้ง หรือเอียง หรือเหนือศีรษะ ให้ใช้สายรัดนิรภัยที่จัดส่งมายึดเครื่องมือไฟฟ้าให้แน่นเพื่อกันการตกหล่น

- ตรวจสอบสายรัดนิรภัยเพื่อให้แน่ใจว่าจะทำงานอย่างถูกต้องก่อนใช้งาน อย่าใช้สายรัดนิรภัยที่เสียหายอย่างเด็ดขาด แต่ให้เปลี่ยนใหม่ทันที

- ยึดสายรัดนิรภัย (44) เข้ากับเครื่องมือไฟฟ้าโดยไม่ให้หลวมคลอนเท่าที่เป็นไปได้
- เลื่อนสายรัดนิรภัยผ่านช่องใส่ (11) และพันรอบชิ้นงาน
- ใช้คันยึด (42) ดึงสายรัดให้แน่น
- เมื่อต้องการปลดสายรัดนิรภัย ให้กดสลัก (43) ที่คันยึดลงและดึงสายรัดนิรภัยออกมา
- ติดตั้งสายรัดนิรภัยในลักษณะให้เครื่องมือไฟฟ้าออกห่างจากตัวท่านเมื่อเครื่องเกิดลื่นไถล

##

คุณสามารถใช้สเกล (45) บนดุมล้อมือหมุน (5) เพื่อกำหนดความลึกในการเจาะที่ต้องการ
ความลึกการเจาะสามารถตั้งค่าโดยอาศัยเส้นขีดบนมาตราส่วน ระหว่างเส้นขีดเล็กคือ 1 มม. ระหว่างเส้นขีดใหญ่คือ 10 มม.