# การเริ่มต้นปฏิบัติงาน

- ให้สังเกตแรงดัน‌ไฟฟ้า! แรงดัน‌ไฟฟ้า‌จาก‌แหล่ง‌จ่าย‌ไฟฟ้า‌ต้อง‌มี‌ค่า‌ตรงกับ‌ค่า‌แรงดัน‌ไฟฟ้า‌ที่‌ระบุ‌ไว้‌บน‌แผ่นป้าย‌พิกัด‌เครื่อง

##

- จัดวางเครื่องมือไฟฟ้าและยึดให้แน่น
- เมื่อต้องการเปิดสวิทช์เครื่องมือไฟฟ้าให้กดสวิทช์เปิด-ปิดมอเตอร์ (9) ลงในตำแหน่ง "I"

หมายเหตุ: ท่านสามารถเปิดสวิทช์เครื่องมือไฟฟ้าเฉพาะเมื่อได้เปิดสวิทช์แม่เหล็กไว้ก่อนแล้วเท่านั้น

##

- เมื่อต้องการปิดสวิทช์เครื่องมือไฟฟ้าให้กดสวิทช์เปิด-ปิดมอเตอร์ (9) ลงในตำแหน่ง "0"
- รอจนกว่าเครื่องมือไฟฟ้าจะหยุดสนิท
- กดสวิทช์เปิด-ปิดแม่เหล็ก (20) ลงเพื่อปิดสวิทช์แม่เหล็ก

##

ระบบ‌ป้องกัน‌การรีสตาร์ทช่วยป้องกันไม่ให้เครื่องมือไฟฟ้าเริ่มต้นใหม่อย่าง‌ควบคุม‌ไม่ได้หลังจาก‌การจ่ายไฟฟ้าถูกขัดจังหวะ

- เมื่อต้องการเริ่มดำเนินงานใหม่ ให้กดสวิทช์เปิด-ปิดมอเตอร์ (9) ลงในตำแหน่ง "I"

หมายเหตุ: เมื่อการจ่ายไฟฟ้ากลับมาแล้ว ให้กดปุ่ม RESET ที่อุปกรณ์ตัดวงจรกระแสเหลือ (15) แม่เหล็กจะเปิดสวิทช์โดยอัตโนมัติทันทีที่ไฟแสดง (16) ที่อุปกรณ์ตัดวงจรกระแสเหลือ (15) ติดขึ้นสีแดง

##

เครื่องมือไฟฟ้านี้มีระบบการป้องกันการใช้งานเกินพิกัด เมื่อใช้งานเครื่องมือไฟฟ้าตรงตามวัตถุประสงค์ เครื่องจะไม่ทำงานเกินกำลัง หากทำงานเกินพิกัดมากไป อุปกรณ์อิเล็กทรอนิกส์จะปิดสวิทช์เครื่องมือไฟฟ้า แม่เหล็กยังคงทำงานอยู่

- ต่อจากนั้นเมื่อต้องการทำให้เครื่องมือไฟฟ้ากลับมาทำงานอีกครั้ง ให้กดสวิทช์เปิด-ปิดมอเตอร์ (9) ลงในตำแหน่ง "I"

ทำตามขั้นตอนต่อไปนี้ก่อนที่จะใช้เครื่องมือไฟฟ้าเพื่อปฏิบัติงานต่อ:

- เอาสิ่งอุดตันใดๆ ที่มีอยู่ออกไป หากเครื่องมือเกิดติดขัด ต้องไม่ใช้ฟังก์ชันการหมุนทางซ้าย
- ปล่อยให้เครื่องมือไฟฟ้าเดินตัวเปล่าประมาณ 1 นาที จากนั้นเครื่องจะพร้อมใช้งานอีกครั้ง

### ไฟแสดงการใช้งานเกินพิกัด

ไฟแสดงการใช้งานเกินพิกัด (6) บ่งชี้ถึงการทำงานเกินกำลังเมื่อเครื่องมือไฟฟ้าเปิดใช้งานอยู่

ไฟแสดงการใช้งานเกินพิกัด (6) | การทำงานเกินกำลัง
--- | ---
ไฟต่อเนื่อง สีเขียว | ไม่มีการใช้งานเกินพิกัด
ไฟต่อเนื่อง สีเหลือง | ภาระงานหนัก ให้ลดอัตราการป้อน
ไฟกะพริบ สีแดง | ภาระงานหนักมาก ให้ลดอัตราการป้อนหรือปิดสวิทช์มอเตอร์ มิฉะนั้นระบบป้องกันการใช้งานเกินพิกัดจะถูกเรียกใช้งาน