# Namestitev in napolnitev sistema za hladilno sredstvo (glejte sliko B)

- Sistem hladilnega sredstva se lahko uporabi izključno pri vrtanju z vrtalno krono.

- Sistema za hladilno sredstvo ne smete uporabljati pri vrtanju v navpičnem položaju ali na nagnjenih površinah ter nad glavo.

Prostornino rezervoarja hladilnega sredstva (35) lahko povečate s 500 ml na 750 ml tako, da rezervoar povlečete in potisnete.

- Namestite rezervoar hladilnega sredstva (35) v držalo (36).
- Držalo z rezervoarjem hladilnega sredstva potisnite z zgornje strani v vodilo (17).
- Uporabite priključni nastavek (38) ventila za hladilno sredstvo skupaj s cevjo za hladilno sredstvo (37).

Rezervoar hladilnega sredstva (35) morate pred vrtanjem napolniti s hladilnim sredstvom.

- Zaprite ventil za hladilno sredstvo (39).
- Privojni pokrovček (40) rezervoarja hladilnega sredstva odvijte in v rezervoar hladilnega sredstva (35) vlijte hladilno sredstvo.
- Privojni pokrovček (40) znova privijte na rezervoar hladilnega sredstva.
- Zapiralo na poteg/pritisk (41) rezervoarja hladilnega sredstva povlecite navzgor.
- Pred vklopom električnega orodja povsem odprite ventil za hladilno sredstvo (39).