# Munkavégzési tanácsok

##

- Az elektromos kéziszerszám mágneses tartóereje lényeges mértékben függ a munkadarab vastagságától. A legnagyobb mágneses tartóerő legalább 20 mm vastagságú lágyacél munkadaraboknál lép fel.

Figyelem: Vékonyabb acél munkadarabokban végzett fúráshoz egy további acéllemezt (a legkisebb méret 100 x 200 x 20 mm) kell a mágneses alaplemez alá tenni. Biztosítsa be leesés ellen az acéllemezt.

##

- A fej felett végzett munkákhoz, illetve nem vízszintesen felületeken végzett munkákhoz biztosítsa be egy biztosító hevederrel az elektromos kéziszerszámot. Feszültségkiesés esetén vagy túl erős terhelésnél a mágnes tartóereje nem marad meg. Az elektromos kéziszerszám leeshet és baleseteket okozhat.

- Ha a betétszerszám beszorul, ne használja tovább az előtolást és kapcsolja ki a szerszámot. Vizsgálja meg, miért szorult be a szerszám és szüntesse meg a beszorulás okát. Ne használja a Balraforgás funkciót.

- A munka megkezdése előtt mindig vizsgálja meg a hűtőanyagrendszer összes alkatrészét. Sohase használjon megrongálódott alkatrészeket.

- Tartsa távol a hűtőanyagot a szerszámalkatrészektől és azoktól a személyektől, akik a munkaterületen tartózkodnak.

A munkadarab felületének simának és tisztának kell lennie. Simítsa ki a durvább egyenetlenségeket, például az anyagra ráfreccsent hegesztőanyagot és távolítsa el a lazán tapadó rozsdát, szennyeződéseket és zsírt. A mágnes tartóereje csak az ahhoz megfelelő felületeken érvényesül.

Az elektromos kéziszerszám motorját csak akkor lehet elindítani, ha a mágnes be van kapcsolva. A mágnes erősségét fúrás előtt ellenőrizni kell.

Mágneses erőtér kijelző (21) | Mágneses erőtér erőssége
--- | ---
Tartós fény, zöld | A mágneses térerősség erőssége elegendő
Villogó fény, piros | Nem kielégítő mágneses tartóerő, az elektromos kéziszerszámot nem szabad használni. Lehetséges okok: nem kielégítő anyagvastagság, egyenetlen felület, lakk-,salak- vagy cinkbevonat, nem alkalmas anyag (pl. kemény acél)

- A hűtéshez és kenéshez használjon egy fúróemulziót vagy vágóolajat, hogy megelőzze a fúró túlhevülését vagy beszorulását.
  A mellékelt hűtőanyagrendszert kizárólag a fúrókoronával való fúráshoz szabad csak használni.
- A munkadarabok fúrása előtt pontozóval jelölje be a fúrási pontot.
- Csigafúró: > 10 mm‑es furatátmérő esetén fúrja előre a furatot egy kisebb átmérőjű fúróval. Így csökkentheti a berendezésre gyakorolt nyomást és az elektromos kéziszerszám terhelését alacsonyabbá teszi.
- A fúráshoz csak kifogástalan állapotú, éles fúrókoronákat (márkás tartozékok) használjon.
- Válassza ki a megfelelő fordulatszámot a betétszerszám specifikációjának megfelelően.
  Megjegyzés: A menetvágáshoz a legalacsonyabb fordulatszámot kell használni.

##

- Kapcsolja be a lézert (lézer be-/kikapcsolója (7)).
- Állítsa be az elektromos kéziszerszámot a lézerkereszttel a munkadarabra.
- Kapcsolja be a mágnest, hogy rögzítse a munkadarabon az elektromos kéziszerszámot (mágnes be-/kikapcsolója (20)).
- Függőleges vagy ferde felületek fúrásához, vagy a fej felett végzett munkákhoz biztosítsa be egy biztosító hevederrel az elektromos kéziszerszámot (44).
- Állítson be egy megfelelő fordulatszámot (fordulatszám-előválasztó szabályozókerék (2)).
- Kapcsolja be az elektromos kéziszerszámot (motor be-/kikapcsoló (9)).
- A fúráshoz forgassa egyenletes előtolással a kézi forgatókart (4), amíg eléri a kívánt fúrásmélységet.
- Ha elérte a kívánt fúrásmélységet, vezesse vissza a kézi forgatókart, amíg a hajtóegység visszatér a kiindulási helyzetébe.
- Kapcsolja ki az elektromos kéziszerszámot, szükség esetén oldja ki a biztosító hevedert és kapcsolja ki a lézert és a mágnest.

##

- Csak kifogástalan fúrókoronákat használjon és minden egyes használat előtt ellenőrizze azokat. Ne használjon sérült fúrókoronákat.
- Azonnal kapcsolja ki az elektromos kéziszerszámot, ha a fúrókorona beékelődött.
- Óvja meg a fúrókoronát. A fúrókorona csúcsa kemény, de törékeny is.

A következő intézkedések segítenek a fúrókoronák elkopásának és eltörésének csökkentésében vagy lassabbá tételében:

- Gondoskodjon arról, acélban végzett fúráshoz elegendő hűtőanyag álljon rendelkezésre,fémek vágásához használjon hűtőanyagot.
- Gondoskodjon arról, hogy a munkadarab egyenletes és tiszta legyen, hogy biztosítani lehessen a mágnes kielégítő tartóerejét.
- A fúrás megkezdése lőtt gondoskodjon arról, hogy minden alkatrész előírásszerűen rögzítve legyen.
- A fúrási folyamat elején és végén a szerszámra gyakorolt nyomást 1/3-dal csökkentse.
- Ha olyan anyagokban, mint öntöttvas, rézöntvény stb. nagy mennyiségű fémforgács jön létre, akkor a hűtőanyag helyett sűrített levegőt is lehet használni a fémforgácsok eltávolításának támogatására.

##

Az elektromos kéziszerszám leáll, ha a fúrás során átkapcsolják a (8) forgásirány-átkapcsolót.
Ha a forgásirány-átkapcsoló a középső helyzetben van, a betétszerszámot az óramutató járásával megegyező irányban lehet forgatni, ehhez a motor (9) be-/kikapcsolóját folytonosan le kell nyomni.
Így a menetvágási folyamatot finoman be lehet fejezni.