# Монтиране и пълнене на системата за охлаждащо средство (вж. фиг. B)

- Системата за охлаждаща течност може да се използва изключително и само при пробиване с боркорона.

- Системата за охлаждаща течност не бива да се използва при пробиване в отвесни или наклонени повърхности или над главата.

Обемът на резервоара за охлаждаща течност (35) може да се променя чрез изтегляне и притискане на резервоара от 500 ml до 750 ml.

- Пъхнете резервоара за охлаждаща течност (35) в държача (36).
- Пъхнете държача с резервоара за охлаждаща течност отгоре в релсата (17).
- Свържете свързващия накрайник (38) на вентила за охлаждаща течност с маркуча за охлаждаща течност (37).

Резервоарът за охлаждаща течност (35) трябва да се напълни преди използване с охлаждаща течност.

- Затворете вентила за охлаждаща течност (39).
- Развийте винтовия капак (40) на резервоара за охлаждаща течност и напълнете резервоара с охлаждаща течност (35).
- Отново завийте капака (40) върху резервоара за охлаждаща течност.
- Изтеглете Push-Pull затварянето (41) на резервоара за охлаждаща течност нагоре.
- Преди включване на електроинструмента отворете вентила за охлаждаща течност (39) напълно.