# คำเตือนเพื่อความปลอดภัยสำหรับ‌สว่านแท่นแม่เหล็ก

- เมื่อทำงานในบริเวณที่เครื่องมือตัดอาจสัมผัสสายไฟฟ้าที่ซ่อนอยู่หรือสายไฟฟ้าของตัวเครื่องเอง ต้องใช้เครื่องมือไฟฟ้าทำงานโดยจับตรงพื้นผิวจับที่หุ้มฉนวน หากเครื่องมือตัดสัมผัสสายที่ “มีกระแสไฟฟ้า” ไหลผ่าน จะทำให้ชิ้นส่วนโลหะที่ไม่ได้หุ้มฉนวนของเครื่องมือไฟฟ้าเกิด “มีกระแสไฟฟ้า” ด้วย และส่งผลให้ผู้ใช้งานเครื่องถูกไฟฟ้าดูดได้

- เมื่อรัดเครื่องมือไฟฟ้าเข้ากับชิ้นงานด้วยสายรัดนิรภัย ให้ตรวจสอบให้แน่ใจว่าสายรัดนิรภัยสามารถจับและยึดเครื่องในระหว่างใช้งาน หากชิ้นงานอ่อนหรือมีรูพรุน ชิ้นงานอาจเสียหายและทำให้เครื่องมือไฟฟ้าคลายออกจากชิ้นงาน

- เมื่อเจาะทะลุผนังหรือเพดาน ต้องมั่นใจว่าได้ปกป้องคนและพื้นที่ทำงานที่อยู่อีกด้านหนึ่ง ดอกสว่านอาจทะลุผ่านรูเจาะและแกนอาจตกลงไปอีกด้านหนึ่ง

- ต้องไม่ใช้แท็งก์น้ำยาหล่อเย็นเมื่อเจาะในพื้นผิวแนวตั้ง หรือเอียง หรือเหนือศีรษะ กรุณาใช้น้ำยาหล่อเย็นแบบโฟม ระมัดระวังอย่าให้น้ำซึมเข้าเครื่องมือ หากน้ำซึมเข้าเครื่องมือไฟฟ้าจะเพิ่มความเสี่ยงต่อการเกิดไฟฟ้าดูด

- ต้องรัดเครื่องมือไฟฟ้าให้แน่นหนา เครื่องมือไฟฟ้าที่รัดไว้อย่างไม่ถูกต้องอาจขยับหรือพลิกคว่ำ และอาจทำให้ได้รับบาดเจ็บ

- อย่าสวมถุงมือ ส่วนที่หมุนหรือเศษสะเก็ดอาจเข้าไปติดกับถุงมือและนำไปสู่การบาดเจ็บทางร่างกายได้

- ขณะเครื่องมือกำลังทำงาน ให้เอามือของท่านออกจากบริเวณเจาะ การสัมผัสส่วนที่หมุนหรือเศษสะเก็ดอาจทำให้ร่างกายได้รับบาดเจ็บ

- ก่อนป้อนเข้าในชิ้นงาน ต้องตรวจสอบให้แน่ใจว่าอุปกรณ์ประกอบกำลังหมุนอยู่ มิฉะนั้นอุปกรณ์ประกอบอาจติดขัดในชิ้นงาน ทำให้ชิ้นงานเคลื่อนที่อย่างไม่คาดคิดและอาจทำให้ร่างกายได้รับบาดเจ็บ

- เมื่ออุปกรณ์ประกอบติดขัด อย่าใช้แรงดันเครื่องลงอีกต่อไปและปิดสวิทช์เครื่องมือไฟฟ้า ตรวจสอบและทำการแก้ไขเพื่อกำจัดสาเหตุของการติดขัด การติดขัดอาจทำให้ชิ้นงานเคลื่อนที่อย่างไม่คาดคิด และทำให้ร่างกายได้รับบาดเจ็บ

- หลีกเลี่ยงการสร้างเศษยาวๆ โดยขัดจังหวะการกดลงบ่อยๆ เศษโลหะที่แหลมคมอาจทำให้เกิดความยุ่งเหยิงและทำให้บุคคลบาดเจ็บได้

- ในขณะที่เครื่องมือกำลังทำงาน อย่าเอาเศษสะเก็ดออกจากบริเวณเจาะอย่างเด็ดขาด เมื่อต้องการเอาเศษสะเก็ดออก ให้นำอุปกรณ์ประกอบออกจากชิ้นงาน ปิดสวิทช์เครื่องมือไฟฟ้า และรอให้อุปกรณ์ประกอบหยุดนิ่งอยู่กับที่ ใช้เครื่องมือ เช่น แปรงหรือตะขอเพื่อปัดเศษสะเก็ดออกมา การสัมผัสส่วนที่หมุนหรือเศษสะเก็ดอาจทำให้ร่างกายได้รับบาดเจ็บ

- อุปกรณ์‌ประกอบที่มีการจัดระดับความเร็วจะต้องมีระดับความเร็วอย่างน้อย‌ที่สุด‌เท่ากับ‌ความเร็ว‌รอบ‌สูงสุด‌ที่‌ระบุ‌ไว้บน‌เครื่องมือ‌‌ไฟฟ้า อุปกรณ์‌ประกอบ‌ที่‌‌หมุน‌เร็วกว่า‌ความเร็ว‌รอบ‌กำหนด‌ของ‌‌ตัวเอง‌อาจ‌แตก‌และ‌กระเด็น‌ออก‌เป็นชิ้นๆ

- ใช้เครื่องตรวจจับที่เหมาะสมเพื่อตรวจหาสายไฟฟ้าหรือท่อสาธารณูปโภคที่อาจซ่อนอยู่ในบริเวณทำงาน หรือติดต่อบริษัทสาธารณูปโภคในพื้นที่เพื่อขอความช่วยเหลือ การสัมผัสกับ‌สายไฟฟ้า‌อาจทำให้‌เกิด‌ไฟไหม้‌หรือ‌ถูก‌ไฟฟ้าดูด การทำให้‌ท่อแก๊ซ‌เสียหาย‌อาจทำให้‌เกิด‌ระเบิด การเจาะ‌เข้าใน‌ท่อน้ำ‌ทำให้‌ทรัพย์สิน‌เสียหาย หรือ‌อาจ‌เป็นเหตุ‌ให้ถูก‌ไฟฟ้าดูด‌ได้

- อย่าใช้เครื่องมือไฟฟ้าโดยไม่มีอุปกรณ์ตัดวงจรกระแสเหลือ (PRCD) ที่จัดส่งมาอย่างเด็ดขาด

- ตรวจสอบการทำงานที่ถูกต้องของอุปกรณ์ตัดวงจรกระแสเหลือ (PRCD) ก่อนเริ่มต้นใช้งาน ส่งอุปกรณ์ตัดวงจรกระแสเหลือ (PRCD) ที่ชำรุดให้ศูนย์บริการลูกค้า บ๊อช ซ่อมแซมหรือเปลี่ยนใหม่

- ระวังอย่าให้บุคคลใดในพื้นที่ทำงานหรือเครื่องมือไฟฟ้าเองสัมผัสกับน้ำที่ออกมา

- สวมรองเท้ากันลื่น ทั้งนี้‌เพื่อ‌ป้องกัน‌การบาดเจ็บ‌ที่‌อาจ‌เกิด‌จากการ‌ลื่นไถล‌บน‌พื้นผิว‌ที่‌ราบเรียบ‌

- อย่า‌ปล่อยมือ‌จาก‌เครื่อง‌จนกว่า‌เครื่อง‌จะ‌หยุดสนิทแล้ว เครื่องมือ‌ตัด‌ที่‌ยัง‌วิ่ง‌อยู่‌อาจ‌ทำให้‌บาดเจ็บ‌ได้

- เก็บสาย‌ไฟฟ้าเชื่อมต่อของสว่านเจาะออกจากพื้นที่ทำงาน สาย‌ไฟฟ้า‌ที่‌ชำรุด‌หรือ‌พันกัน‌ยุ่ง‌เพิ่ม‌ความเสี่ยง‌จาก‌การถูก‌ไฟฟ้า‌ดูด‌

- อย่าใช้เครื่องมือไฟฟ้าทำงานเกินพิกัดและอย่าใช้เครื่องเป็นบันไดหรือนั่งร้าน การบรรทุกมากเกินไปหรือการยืนบนเครื่องมือไฟฟ้าอาจทำให้จุดศูนย์ถ่วงของเครื่องมือไฟฟ้าขยับขึ้นและทำให้เครื่องพลิกคว่ำ

- เครื่องมือไฟฟ้าสามารถใช้งานได้เฉพาะเมื่อต่อกับแหล่งจ่ายไฟที่มีตัวนำป้องกันและมีขนาดที่เพียงพอ

- ถอดปลั๊กไฟฟ้าออกจากเต้าเสียบ และ/หรือถอดแบตเตอรี่ออกจากเครื่องมือไฟฟ้าก่อนทำการปรับแต่งใดๆ ที่เครื่องหรือเปลี่ยนอุปกรณ์ การติดขึ้นของเครื่องมือไฟฟ้าโดยไม่ตั้งใจเป็นสาเหตุของอุบัติเหตุบางอย่าง

- เมื่อใช้เครื่องมือไฟฟ้าเหนือศีรษะ ให้ทำงานสองคนเสมอ

- ยึดเครื่องมือไฟฟ้าให้แน่นด้วยสายรัดนิรภัยเมื่อเจาะในพื้นผิวแนวตั้ง หรือเอียง หรือเหนือศีรษะ ในกรณีที่ไฟฟ้าขัดข้องหรือทำงานเกิดพิกัดมากไปจะไม่มีแรงจับแม่เหล็กอีกต่อไป เครื่องมือไฟฟ้าอาจหล่นลงมาและทำให้เกิดอุบัติเหตุได้

- อันตรายจากการตกหล่นเนื่องจากเครื่องมือไฟฟ้าเคลื่อนที่แบบแกว่งลูกตุ้มอย่างฉับพลัน เมื่อทำงานบนนั่งร้าน เครื่องมือไฟฟ้าอาจเคลื่อนที่แบบแกว่งลูกตุ้มอย่างฉับพลันขณะเริ่มต้นทำงานหรือในกรณีที่ไฟฟ้าขัดข้อง ยึดเครื่องมือไฟฟ้าด้วยสายรัดนิรภัยที่จัดส่งมา ป้องกันตัวท่านเองจากการลื่นล้มโดยใส่เข็มขัดนิรภัย

- พื้นผิวต้องสะอาดและราบเรียบ ทำผิวขรุขระสากๆ ให้ราบแบน ต. ย. เช่น เม็ดโลหะจากการเชื่อมที่ตกเป็นหยดๆ และกำจัดสนิมหลวมๆ สิ่งสกปรก และจาระบีออกไป แรงจับแม่เหล็กจะเกิดขึ้นเฉพาะบนพื้นผิวที่เหมาะสมเท่านั้น

| ต้องกันแม่เหล็กให้ห่างจากวัตถุปลูกถ่ายในร่างกายและอุปกรณ์ทางการแพทย์อื่นๆ เครื่องปรับจังหวะการเต้นของหัวใจด้วยไฟฟ้าหรือปั๊มอินซูลิน ระบบจะสร้างสนามแม่เหล็กซึ่งสามารถทำให้วัตถุปลูกถ่ายในร่างกายและอุปกรณ์ทางการแพทย์อื่นๆ ทำงานบกพร่องได้

- ต้องกันเครื่องมือไฟฟ้าให้ห่างจากสื่อบันทึกข้อมูลแบบแม่เหล็กและอุปกรณ์ที่ไวต่อสนามแม่เหล็ก แม่เหล็กสามารถทำให้ข้อมูลสูญหายอย่างเรียกกลับไม่ได้

- ยึดเครื่องมือไฟฟ้าบนพื้นผิวตามแนวนอนที่มั่นคงและราบเรียบ หากเครื่องมือไฟฟ้าสามารถลื่นไถลหรือโยกไปมาได้ ท่านจะไม่สามารถนำทางเครื่องมือได้อย่างราบรื่นและปลอดภัย

- ดูแลผิวงานและชิ้นงานให้สะอาด วัตถุและเศษจากการเจาะที่มีขอบแหลมคมอาจทำให้ได้รับบาดเจ็บ การผสมผสานของวัสดุเป็นอันตรายอย่างยิ่ง ฝุ่นละอองของโลหะเบาสามารถเผาไหม้หรือระเบิดได้

- หลังทำงาน อย่าสัมผัสเครื่องมือจนกว่าจะเย็นลง เครื่องมือจะร้อนมากขณะทำงาน

- อย่าสัมผัสแกนเจาะที่หมุดนำปล่อยออกมาโดยอัตโนมัติหลังเสร็จสิ้นกระบวนการทำงาน แกนเจาะอาจร้อนมาก

- ตรวจสอบ‌สาย‌ไฟฟ้า‌เป็น‌ประจำ และ‌ส่ง‌สาย‌ไฟฟ้า‌ที่‌ชำรุด‌ไป‌ซ่อมแซม‌ที่‌ศูนย์‌บริการ‌ลูกค้า‌ที่‌ได้รับ‌มอบหมาย‌สำหรับ‌เครื่องมือ‌ไฟฟ้า บ๊อช เท่านั้น เปลี่ยน‌สายไฟ‌ต่อพ่วง‌ที่‌ชำรุด ใน‌ลักษณะ‌นี้‌ท่าน‌จะ‌แน่ใจ‌ได้‌ว่า‌เครื่องมือ‌ไฟฟ้า‌อยู่‌ใน‌สภาพ‌ที่‌ปลอดภัย

- จัดเก็บ‌เครื่องมือไฟฟ้าที่ไม่ได้ใช้งานไว้อย่าง‌ปลอดภัย สถานที่‌เก็บรักษา‌ต้อง‌แห้ง‌และ‌ปิดล็อค‌ได้ ในลักษณะนี้‌จะ‌ป้องกัน‌ไม่ไห้‌เครื่อง‌ได้รับ‌ความ‌เสียหาย‌จาก‌การเก็บ‌รักษา และ‌จาก‌การถูก‌นำไป‌ใช้งาน‌โดย‌ผู้‌ที่‌ไม่‌ได้รับ‌การฝึกฝน

- อย่าใช้เครื่องมือไฟฟ้าที่สายไฟฟ้าชำรุด อย่าสัมผัสสายไฟฟ้าที่ชำรุด และดึงปลั๊กไฟฟ้าออกหากสายไฟฟ้าเกิดชำรุดขณะทำงาน สายไฟฟ้าที่ชำรุดเพิ่มความเสี่ยงต่อการเกิดไฟฟ้าดูด

- เชื่อมต่อเครื่องมือไฟฟ้ากับโครงข่ายไฟฟ้าที่มีสายดินอย่างถูกต้อง เต้าเสียบ‌และ‌สายไฟ‌ต่อพ่วง‌ต้อง‌มี‌สายดิน‌ป้องกัน‌ที่‌พร้อม‌ใช้งาน

- การยึดจับของแม่เหล็กขึ้นอยู่กับความหนาของชิ้นงาน การยึดจับที่ดีที่สุดได้จากเหล็กกล้าคาร์บอนต่ำที่มีความหนาอย่างน้อย 20 มม. เมื่อเจาะเหล็กที่มีความหนาน้อยกว่า ต้องวางแผ่นเหล็กเพิ่มเติม (ขนาดขั้นต่ำ 100 x 200 x 20 มม.) ไว้ใต้ฐานแม่เหล็ก ยึดแผ่นเหล็กให้แน่นกันการตกหล่น

- เศษโลหะและสิ่งสกปรกอื่นๆ มีผลต่อการยึดจับของแม่เหล็กอย่างมาก ตรวจสอบให้แน่ใจเสมอว่าฐานแม่เหล็กสะอาด

- พยายามอย่าให้แม่เหล็กคลายออก ตรวจสอบให้แน่ใจว่าฐานแม่เหล็กได้ยึดติดกับชิ้นงานอย่างถูกต้องก่อนเริ่มต้นเจาะ

- อย่าปิดสวิทช์แรงแม่เหล็กหรือใช้ฟังก์ชันการเจาะแบบย้อนกลับก่อนที่เครื่องจะหยุดสนิท

- อุปกรณ์ไฟฟ้าอื่นๆ ที่ใช้ที่เต้าเสียบเดียวกันจะทำให้เกิดแรงดันไฟฟ้าที่ไม่สม่ำเสมอซึ่งอาจทำให้แม่เหล็กคลายออก ใช้เครื่องมือไฟฟ้าเพียงเครื่องเดียวในหนึ่งเต้าเสียบ

- หลีกเลี่ยงการใช้ดอกเจาะคว้านรูทำงานโดยไม่มีน้ำยาหล่อเย็น ตรวจสอบระดับของน้ำยาหล่อเย็นทุกครั้งก่อนใช้งาน

- ปกป้องมอเตอร์ อย่าให้น้ำยาหล่อเย็น น้ำ หรือสิ่งปนเปื้อนอื่นๆ เข้าไปในมอเตอร์

- เศษโลหะมักคมและร้อน อย่าสัมผัสด้วยมือเปล่าอย่างเด็ดขาด ทำความสะอาดด้วยอุปกรณ์เก็บเศษแม่เหล็ก และตะขอเกี่ยวเศษ หรือเครื่องมือที่เหมาะสมอื่นๆ

- อย่าพยายามใช้งานเครื่องโดยใช้แรงดันไฟฟ้าที่ไม่ถูกต้องหรือต่ำเกินไปอย่างเด็ดขาด ตรวจสอบแผ่นป้ายรุ่นเพื่อให้แน่ใจว่าได้ใช้แรงดันไฟฟ้าและความถี่ที่ถูกต้อง

- เครื่องมือไฟฟ้านี้จัดส่งมาพร้อมป้ายเตือนแสงเลเซอร์ (ดูตาราง "สัญลักษณ์‌และ‌ความหมาย‌ของ‌สัญลักษณ์")

- อย่า‌ทำให้‌ป้ายเตือน‌บนเครื่องมือไฟฟ้า‌ลบเลือน‌อย่าง‌เด็ดขาด

| อย่าเล็งลำแสงเลเซอร์ไปยังคนหรือสัตว์ และตัวท่านเองอย่าจ้องมองเข้าในลำแสงเลเซอร์โดยตรงหรือลำแสงเลเซอร์สะท้อน การกระทำดังกล่าวอาจทำให้คนตาพร่า ทำให้เกิดอุบัติเหตุ หรือทำให้ดวงตาเสียหายได้

- ถ้าแสงเลเซอร์เข้าตา ต้องปิดตาและหันศีรษะออกจากลำแสงในทันที

- อย่าทำการเปลี่ยนแปลงใดๆ ที่อุปกรณ์เลเซอร์

- อย่าปล่อยให้เด็กๆ ใช้เครื่องมือไฟฟ้าโดยไม่ควบคุมดูแล เด็กๆ อาจทำให้บุคคลอื่นหรือตนเองตาพร่าโดยไม่ตั้งใจ

- หากข้อความของป้ายเตือนแสงเลเซอร์ไม่ได้เป็นภาษาของท่าน ให้ติดสติกเกอร์ที่จัดส่งมาที่พิมพ์เป็นภาษาของท่านทับลงบนข้อความก่อนใช้งานครั้งแรก