# สัญลักษณ์

สัญลักษณ์‌ต่อไปนี้‌มี‌ความ‌สำคัญ‌ต่อ‌การใช้‌‌‌เครื่องมือ‌ไฟฟ้า‌‌ของท่าน กรุณา‌จดจำ‌สัญลักษณ์‌และ‌ความหมาย การแปล‌ความ‌สัญลักษณ์‌ได้‌ถูกต้อง‌จะช่วย‌ให้ท่าน‌ใช้‌‌เครื่องมือ‌ไฟฟ้า‌ได้ดี‌และ‌ปลอดภัยกว่า

สัญลักษณ์‌และ‌ความหมาย‌ของ‌สัญลักษณ์
| อย่าเล็งลำแสงเลเซอร์ไปยังคนหรือสัตว์ และตัวท่านเองอย่าจ้องมองเข้าในลำแสงเลเซอร์โดยตรงหรือลำแสงเลเซอร์สะท้อน
| สวม‌แว่นตา‌ป้องกัน‌อันตราย
| คำเตือน! หากแถบของไฟแสดงการใช้งานเกินพิกัดอยู่ใกล้กับสัญลักษณ์ด้านซ้าย แสดงว่ามีโหลดการทำงานในระดับสูงมาก ให้ลดภาระงานหรือปิดสวิทช์มอเตอร์ มิฉะนั้นระบบป้องกันการใช้งานเกินพิกัดจะถูกเรียกใช้งานและมอเตอร์จะปิดสวิทช์โดยอัตโนมัติ หากแถบของไฟแสดงการใช้งานเกินพิกัดอยู่ใกล้กับสัญลักษณ์ด้านขวา แสดงว่ามีโหลดการทำงานอยู่ในช่วงที่เหมาะสมและไม่มีการใช้งานเกินพิกัด
| คำเตือน! ห้ามใช้งานเครื่องภายนอกอาคารท่ามกลางสายฝน
| คำเตือน! ตรวจสอบให้แน่ใจว่าสายรัดนิรภัยทำงานอย่างถูกต้องก่อนใช้งาน อย่าใช้สายรัดนิรภัยที่เสียหายอย่างเด็ดขาด ให้เปลี่ยนสายรัดนิรภัยทันที
| บุคคลที่มีเครื่องกระตุ้นหัวใจหรือวัสดุปลูกถ่ายทางการแพทย์อื่นๆ ต้องไม่ใช้เครื่องมือไฟฟ้านี้
| ห้ามพกพาชิ้นส่วนโลหะและนาฬิกา ระบบจะสร้างสนามแม่เหล็กซึ่งสามารถทำให้วัตถุปลูกถ่ายในร่างกายและอุปกรณ์ทางการแพทย์อื่นๆ ทำงานบกพร่องได้
| คำเตือน! ต้องยึดเครื่องมือไฟฟ้ากับพื้นที่แนวตั้ง พื้นที่เหนือศีรษะ และพื้นที่ลาดเอียงด้วยสายรัดนิรภัยอย่างแน่นหนาเมื่อทำการเจาะ
| คำเตือน! เมื่อเปลี่ยนเครื่องมือและอุปกรณ์ประกอบ อย่าวางมือไว้ใต้เครื่องมือและอุปกรณ์ประกอบ
| คำเตือน! ก่อนทำการเจาะต้องตรวจสอบให้แน่ใจว่ามีแรงแม่เหล็กเพียงพอ พื้นผิวชิ้นงานต้องราบเรียบ สะอาด และหนาพอ