# Sagatavošana darbam

##

- Pārvietojiet griešanās virziena pārslēdzēju (8) vienīgi tad, ja elektroinstruments atrodas miera stāvoklī.

- Griešanās virziens pa labi: pārvietojiet griešanās virziena pārslēdzēju (8) augšup, stāvoklī "R".
- Griešanās virziens pa kreisi: pārvietojiet griešanās virziena pārslēdzēju (8) lejup, stāvoklī "L".
  Ievērībai: griešanās virzienu pa kreisi nedrīkst pielietot, veicot urbšanu.

##

Ik reizi pirms elektroinstrumenta ieslēgšanas pārbaudiet noplūdes strāvas aizsargreleja funkcionēšanu!

- Pārliecinieties, ka magnēta ieslēdzējs (20) atrodas stāvoklī "0".
- Pievienojiet elektrotīkla kontaktdakšu un nospiediet atiestatīšanas taustiņu RESET uz noplūdes strāvas aizsargreleja (15), līdz indikators (16) iedegas sarkanā krāsā.
- Nospiediet pārbaudes taustiņu TEST uz noplūdes strāvas aizsargreleja (15), līdz indikators (16) izdziest. Ja indikators (16) neizdziest, noplūdes strāvas aizsargrelejs ir bojāts un ir jāremontē. Nekādā gadījumā nestrādājiet ar elektroinstrumentu, ja tā noplūdes strāvas aizsargrelejs ir bojāts!
- Pēc indikatora (16) izdzišanas no jauna nospiediet atiestatīšanas taustiņu RESET.
- Kad indikators (16) iedegas sarkanā krāsā, novietojiet elektroinstrumentā iestiprināto darbinstrumentu skatīt Elektroinstrumenta pareiza novietošana.

- UZMANĪBU! Ik reizi pēc elektroinstrumenta atvienošanas no strāvas avota un pirms tā nākošās izmantošanas šī pārbaude jāveic no jauna.

Norāde: noplūdes strāvas aizsargrelejs aizsargā lietotāju pret elektrisko triecienu, ja noplūdes strāva pārsniedz 10 mA.

##

Urbšanas vieta tiek precīzi parādīta ar krustisku lāzera līniju palīdzību.

- Ar ieslēdzēja (7) palīdzību ieslēdziet lāzera moduli.
- Novietojiet elektroinstrumentu uz apstrādājamā priekšmeta un savietojiet lāzera līniju krustpunktu ar marķējumu uz apstrādājamā priekšmeta virsmas.
- Pārvietojiet magnēta ieslēdzēju (20) augšup un pārbaudiet, vai elektroinstruments droši noturas uz apstrādājamā priekšmeta virsmas.
- Vajadzības gadījumā nostipriniet elektroinstrumentu ar drošības jostu (44).

##

- Veicot darbus uz slīpām virsmām, stateniskā stāvoklī vai virs galvas, elektroinstruments jānodrošina pret nokrišanu ar drošības jostas palīdzību, kas tiek piegādāta kopā ar elektroinstrumentu.

- Pirms lietošanas pārbaudiet, vai drošības josta funkcionē bez traucējumiem. Nekādā gadījumā nelietojiet bojātu drošības jostu, bet nekavējoties to nomainiet.

- Nostipriniet drošības jostu (44) uz elektroinstrumenta pēc iespējas bez brīvgājiena.
- Izbīdiet drošības jostu caur stiprinājumu (11) un aplieciet to ap sagatavi.
- Ar sprūda (42) palīdzību stingri pievelciet drošības jostu.
- Lai atbrīvotu drošības jostu, nospiediet sprūda mēlīti (43) pie sprūdmehānisma un izvelciet drošības jostu.
- Novietojiet drošības jostu tā, lai izslīdēšanas gadījumā elektroinstruments pārvietotos prom no Jums.

##

Vadoties pēc nolasījumiem uz urbšanas dziļuma skalas (45), ar rokrata rumbas (5) palīdzību var iestatīt vēlamo urbšanas dziļumu.
Urbšanas dziļumu var iestatīt arī, vadoties pēc skalas marķējuma. Attālums starp marķējuma īsākajām svītriņām ir 1 mm, bet attālums starp garākajām svītriņām ir 10 mm.