# Sigurnosne napomene za magnetne bušilice

- Električni alat pri rukovanju držite isključivo za izolirane prihvatne površine ako izvodite radove kod kojih bi pribor za rezanje mogao zahvatiti skrivene električne vodove ili vlastiti kabel. Ako pribor za rezanje dođe u doticaj sa žicama pod naponom i metalni će dijelovi električnog alata biti pod naponom, što može dovesti do strujnog udara rukovaoca.

- Prilikom učvršćivanja električnog alata sigurnosnim remenom na izradak, provjerite može li sigurnosni remen držati i osigurati stroj pri upotrebi. Ako je izradak slab ili porozan, može se oštetiti i dovesti do odvajanja električnog alata od izratka.

- Prilikom bušenja kroz zidove ili stropove, obavezno zaštitite osobe i radno područje s druge strane. Bit može izaći kroz rupu ili jezgra može ispasti na drugu stranu.

- Spremnik rashladnog sredstva ne smije se upotrebljavati prilikom bušenja na okomiti ili kosim površinama ni prilikom bušenja iznad glave. Upotrebljavajte rashladno sredstvo u pjeni. Pazite da u alat ne prodrije voda. Ako voda prodrije u električni alat, povećava se opasnost od električnog udara.

- Električni alat treba učvrstiti u mjestu. Električni alat koji nije pravilno učvršćen može se prevrnuti i prouzročiti osobne ozljede.

- Nemojte nositi rukavice. Rukavice se mogu zapetljati oko okretnih dijelova ili krhotina, što može prouzročiti osobne ozljede.

- Držite ruke izvan područja bušenja dok alat radi. U slučaju doticaja s okretnim dijelovima ili krhotinama može doći do osobnih ozljeda.

- Provjerite okreće li se pribor prije umetanja u izradak. U protivnom se pribor može zaglaviti na izratku i prouzročiti neočekivano pomicanje izratka i osobne ozljede.

- Kada se pribor zaglavi, odmah prestanite s pritiskanjem i isključite alat. Ustanovite i uklonite uzrok zaglavljivanja. Zaglavljivanje može prouzročiti neočekivano pomicanje izratka i osobne ozljede.

- Izbjegnite stvaranje dugačkih strugotina redovnim prekidanjem potiska. Oštre metalne strugotine mogu dovesti do zaplitanja i osobnih ozljeda.

- Nikada nemojte uklanjati krhotine s područja bušenja dok alat rad. Da biste uklonili krhotine, pribor udaljite od izratka, isključite alat i pričekajte da se pribor prestane kretati. Za uklanjanje krhotina upotrijebite alate kao što su četka ili kuka. U slučaju doticaja s okretnim dijelovima ili krhotinama može doći do osobnih ozljeda.

- Nazivni broj okretaja pribora treba biti najmanje jednak maksimalnom broju okretaja navedenom na električnom alatu. Pribor koji radi na broju okretaja većem od nazivnog mogao bi se slomiti i oštetiti.

- Koristite prikladne detektore kako biste pronašli skrivene opskrbne vodove ili za‌tra‌žite pomoć lokalnog distributera. Kontakt s električnim vodovima može dovesti do požara i električnog udara. Oštećenje plinske cijevi može dovesti do eksplozije. Probijanje vodovodne cijevi uzrokuje materijalne štete ili može prou‌zročiti električni udar.

- Nikada ne radite s električnim alatom bez isporučene zaštitne strujne sklopke (PRCD).

- Prije početka rada provjerite radi li propisno zaštitna strujna sklopka (PRCD‌). Oštećenu zaštitnu strujnu sklopku (PRCD‌) popravite ili zamijenite u Bosch servisu.

- Pripazite da nitko od osoba u radnom području ni sami električni alati ne dođu u doticaj s vodom koja istječe.

- Nosite protuklizne cipele. Na taj će se način izbjeći ozljede koje bi mogle nastati klizanjem na glatkim površinama.

- Nikada ne ostavljajte električni alat prije nego što se potpuno zaustavi. Radni alati, koji se vrte pod inercijom, mogu uzrokovati ozljede.

- Priključni kabel bušilice držite dalje od područja rada. Oštećeni ili usukani kabeli povećavaju opasnost od električnog udara.

- Ne preopterećujte električni alat i ne koristite ga kao ljestve ili skelu. Preoptere‌ćenje ili stajanje na električnom alatu može dovesti do toga da se težište električnog alata pomakne prema gore i on će se prevrnuti.

- Električni alat smije se koristiti samo na električnoj mreži sa zaštitnim vodičem i dovoljnim dimenzioniranjem.

- Izvucite utikač iz utičnice i/ili izvadite aku-bateriju iz električnog alata prije namještanja alata ili zamjene pribora. Nehotično pokretanje električnih alata može prouzročiti nezgode.

- Pri uporabi električnog alata iznad glave uvijek radite uz pomoć druge osobe.

- Osigurajte električni alat sigurnosnom trakom kod bušenja na okomitim ili kosim površinama ili kod radova iznad glave. U slučaju nestanka struje ili prevelikog opterećenja, sila držanja magneta neće ostati zadržana. Električni alat može pasti i prouzročiti nezgode.

- Opasnost od pada zbog neočekivanog njihanja električnog alata. Kod radova na skeli električni alat može se neočekivano njihati pri pokretanju ili u slučaju nestanka struje. Osigurajte električni alat isporučenom sigurnosnom trakom. Osigurajte se od pada vezanjem sigurnosnog pojasa.

- Površina mora biti glatka i čista. Izravnajte grube neravnine, npr. troske, i uklonite hrđu, prljavštinu i masnoću. Sila držanja magneta može se postići samo na odgovarajućim površinama.

| Magnet ne stavljajte u blizini implantata ili drugih medicinskih uređaja npr. srčanog stimulatora ili inzulinske pumpe. Zbog magneta se stvara polje koje može negativno utjecati na rad implantata ili medicinskih uređaja.

- Električni alat držite podalje od magnetskih nosača podataka i magnetski osjetljivih uređaja. Uslijed djelovanja magneta može doći do nepovratnog gubitka podataka.

- Pričvrstite električni alat na čvrstu, ravnu i vodoravnu površinu. Ako se električni alat može otklizati i klimati, ne možete ravnomjerno i sigurno voditi radni alat.

- Radnu površinu uključujući izradak održavajte čistim. Oštrobridna strugotina od bušenja i predmeti mogu prouzročiti ozljede. Mješavine materijala posebno su opasne. Prašina lakih metala može izgorjeti ili eksplodirati.

- Nakon rada ne dirajte radni alat dok se ne ohladi. Radni alat se jako zagrije tijekom rada.

- Ne dodirujte jezgru za bušenje koju zatik za vođenje automatski izbacuje nakon završenog radnog postupka. Jezgra za bušenje može biti jako vruća.

- Redovite kontrolirajte kabel i oštećeni kabel dajte na popravak samo ovlaštenom servisu za Bosch električne alate. Zamijenite oštećene produžne kabele. Time će se osigurati da ostane zadržana sigurnost električnog alata.

- Nekorišteni električni alat spremite na sigurno mjesto. Prostor za spremanje mora biti suh i mora se moći zaključati. Time će se spriječiti oštećenje električnog alata tijekom spremanja ili njegovo korištenje od strane neiskusnih osoba.

- Električni alat ne koristite s oštećenim kabelom. Oštećeni kabel ne dodirujte i izvucite mrežni utikač ako bi se kabel tijekom rada oštetio. Oštećeni kabel povećava opasnost od električnog udara.

- Priključite električni alat na propisno uzemljenu električnu mrežu. Utičnica i produžni kabel moraju imati tehnički ispravan zaštitni vodič.

- Prianjanje magneta ovisi o debljini izratka. Najbolje prianjanje postiže se na niskougljičnom čeliku debljine najmanje 20 mm. Kod bušenja u čelik manje debljine dodatno treba staviti čeličnu ploču (minimalne dimenzije 100 x 200 x 20 mm) ispod magnetne osnovne ploče. Osigurajte čeličnu ploču od pada.

- Metalne strugotine i druge nečistoće znatno utječu na magnetno prianjanje. Uvijek provjerite je li čista magnetna osnovna ploča.

- Izbjegavajte otpuštanje magneta. Provjerite prianja li ispravno magnetna osnovna ploča na izradak prije nego što počnete s bušenjem.

- Nemojte isključiti magnetsku silu i ne koristite funkciju bušenja unatrag prije nego što se alat zaustavi.

- Drugi električni alati, koji su koriste na istoj utičnici, uzrokuju neravnomjerno napajanje koji može dovesti do oslobađanja magneta. Koristite električni alat samo na jednoj utičnici.

- Izbjegavajte upotrebu šupljih kruna za bušenje bez rashladne tekućine. Uvijek provjerite razinu rashladne tekućine prije rada.

- Zaštitite motor. Pazite da rashladna tekućina, voda ili druge nečistoće nikada ne dospiju u motor.

- Metalne strugotine su često vrlo oštre i vruće. Nikada ih ne dodirujte golim rukama. Očistite magnetnim sakupljačem strugotina i kukom za strugotine ili nekim drugim prikladnim alatom.

- Nikada ne pokušavajte koristiti alat s pogrešnim ili premalim naponom. Provjerite tipsku pločicu kako biste se uvjerili da koristite ispravan napon ili frekvenciju.

- Električni alat se isporučuje sa znakom opasnosti za laser (vidjeti tablicu „Simboli i njihovo značenje“).

- Znakovi opasnosti na električnom alatu moraju ostati raspoznatljivi.

| Ne usmjeravajte lasersku zraku na ljude ili životinje i ne gledajte u izravnu ili reflektiranu lasersku zraku. Time možete zaslijepiti ljude, izazvati nesreće ili oštetiti oko.

- Ako laserska zraka pogodi oko, svjesno zatvorite oči i glavu smjesta odmaknite od zrake.

- Na laserskom uređaju ništa ne mijenjajte.

- Ne dopustite djeci korištenje električnog alata bez nadzora. Mogla bi nehotično zaslijepiti druge osobe ili sebe same

- Ako tekst na znaku opasnosti za laser nije na vašem materinskom jeziku, onda ga prije prve uporabe prelijepite isporučenom naljepnicom na vašem materinskom jeziku.