# Sikkerhedsanvisninger til magnetiske boremaskiner

- Hold fast om el-værktøjets isolerede gribeflader, når du udfører arbejde, hvor skæretilbehøret kan komme i kontakt med skjulte kabler eller værktøjets egen ledning. Hvis skæretilbehøret kommer i kontakt med en "strømførende" ledning, kan blottede metaldele på el-værktøjet blive "strømførende", og der er risiko for elektrisk stød for brugeren.

- Når du fastgør el-værktøjet til arbejdsemnet med sikkerhedsstroppen, skal du sikre, at sikkerhedsstroppen kan fastholde maskinen under brug. Hvis arbejdsemnet er svagt eller porøst, kan det blive ødelagt, så el-værktøjet slipper arbejdsemnet.

- Ved boring gennem vægge eller lofter skal personer og arbejdsområdet på den anden side være beskyttet. Boret kan komme ud gennem hullet, eller kernen kan falde ud på den anden side.

- Kølevæsketanken må ikke anvendes ved boring i vertikale eller skrånende overflader eller ved boring over hovedhøjde. Anvend køleskum i stedet. Sørg for, at der ikke kommer vand ind i værktøjet. Hvis der kommer vand ind i el-værktøjet, er der øget risiko for stød.

- El-værktøjet skal fastgøres. Hvis el-værktøjet ikke fastgøres korrekt, kan det gå løst eller vælte og forårsage personskade.

- Brug ikke handsker. Roterende dele eller spåner kan få fat i handsker, hvilket kan medføre personskader.

- Hold hænderne væk fra boreområdet, mens værktøjet er i brug. Kontakt med roterende dele eller spåner kan føre til personskader.

- Sørg for, at tilbehøret roterer, før det føres ind i arbejdsemnet. Ellers kan tilbehøret sætte sig fast i arbejdsemnet, hvilket kan forårsage uventet bevægelse af arbejdsemnet og personskader.

- Hvis tilbehøret sidder fast, skal du undlade at udøve tryk nedad og slukke værktøjet. Undersøg og afhjælp årsagen til, at tilbehøret sidder fast. Fastsiddende tilbehør kan forårsage uventet bevægelse af arbejdsemnet og personskader.

- Undgå lange splinter ved at afbryde det nedadgående tryk med jævne mellemrum. Skarpe metalsplinter kan sætte sig fast og forårsage personskade.

- Fjern aldrig spåner fra boreområdet, mens værktøjet er i bevægelse. Før fjernelse af spåner skal du bevæge tilbehøret væk fra arbejdsemnet, slukke værktøjet og vente, til tilbehøret ikke længere bevæger sig. Brug værktøj som f.eks. en børste, pensel eller krog for at fjerne spåner. Kontakt med roterende dele eller spåner kan føre til personskader.

- Tilbehør med mærkehastighed skal som minimum være mærket med den maksimumhastighed, der er angivet på el-værktøjet. Tilbehør, der anvendes ved en højere hastighed end mærkehastigheden, kan gå i stykker og slynges af værktøjet.

- Anvend egnede søgeinstrumenter til at finde frem til skjulte forsyningsledninger, eller kontakt det lokale forsyningsselskab. Kontakt med elektriske ledninger kan føre til brand og elektrisk stød. Beskadigelse af en gasledning kan føre til eksplosion. Brud på et vandrør kan føre til materiel skade eller elektrisk stød.

- Brug aldrig elværktøjet uden den medfølgende fejlstrømsafbryder (PRCD).

- Kontrollér altid før arbejdets begyndelse, at fejlstrømbeskyttelseskontakten (PRCD‌) fungerer korrekt. Hvis fejlstrømbeskyttelseskontakten (PRCD‌) er defekt, skal du få den repareret eller udskiftet af Bosch-kundeservice.

- Sørg for, at hverken personer i arbejdsområdet eller selve el-værktøjet kommer i kontakt med det vand, der kommer ud.

- Brug skridsikkert fodtøj. Derved undgår du kvæstelser, der kan opstå, hvis du kommer til at glide på glatte overflader.

- Forlad aldrig værktøjet, før det står helt stille. Efterløbende indsatsværktøj kan føre til kvæstelser.

- Hold boremaskinens tilslutningsledning ude af arbejdsområdet. Beskadigede eller sammenviklede ledninger øger risikoen for elektrisk stød.

- Overbelast ikke el-værktøjet, og brug det ikke som stige eller stillads. Overbelastning eller ophold oven på el-værktøjet kan medføre, at el-værktøjets tyngdepunkt forskydes opad, og det vælter.

- El-værktøjet må kun tages i drift på el-net med beskyttelsesleder og tilstrækkelig dimensionering.

- Træk stikket ud af stikdåsen og/eller tag akkuen ud af el-værktøjet, før du foretager indstillinger på bordet eller skifter tilbehørsdele. Utilsigtet start af el-værktøj er årsagen til nogle uheld.

- Arbejde med el-værktøjet over hovedhøjde skal altid udføres af to personer.

- El-værktøjet skal sikres med et sikkerhedsbånd ved boring i lodrette eller skrå flader og ved arbejde over hovedhøjde. Magnetholdekraften kan ikke opretholdes i tilfælde af strømsvigt eller for stor belastning. El-værktøjet kan falde ned og forårsage ulykker.

- Fare for styrt som følge af pludselig pendulbevægelse af el-værktøjet. Ved arbejde på et stillads kan el-værktøjet udføre en pludselig pendulbevægelse under start eller i tilfælde af strømsvigt. Sørg for at sikre el-værktøjet med det vedlagte sikkerhedsbånd. Sikr dig mod styrt ved at bruge en sikkerhedssele.

- Overfladen skal være glat og ren. Udglat grove ujævnheder som f.eks. svejsestænk, og fjern løs rust, snavs og fedt. Magnetholdekraften kan kun sikres på egnede overflader.

| Magneten må ikke komme i nærheden af implantater og andet medicinsk udstyr som f.eks. pacemakere eller insulinpumper. Magneten danner et magnetfelt, som kan påvirke implantaternes eller det medicinske udstyrs funktion negativt.

- Hold el-værktøjet på afstand af magnetiske datamedier og magnetisk følsomt udstyr. Magneten kan forårsage uopretteligt datatab.

- Fastgør el-værktøjet på et fast, jævnt og vandret underlag. Hvis el-værktøjet kan glide eller vippe, kan indsatsværktøjet ikke føres sikkert i et jævnt tempo.

- Hold arbejdsområdet og emnet rent. Borespåner med skarpe kanter og andre genstande kan resultere i skader. Materialeblandinger er ekstra farlige. Letmetalstøv kan brænde eller eksplodere.

- Berør først indsatsværktøjet efter arbejdet, når det er kølet helt af. Indsatsværktøjet bliver meget varm under arbejdet.

- Rør ikke ved borekernen, der automatisk kastes ud via føringsstiften, når arbejdet er afsluttet. Borekernen kan være meget varm.

- Undersøg ledningen med regelmæssige mellemrum, og få altid en beskadiget ledning repareret af et autoriseret servicecenter for Bosch el-værktøj. Udskift beskadigede forlængerledninger. Dermed sikres størst mulig maskinsikkerhed.

- Opbevar el-værktøjet et sikkert sted, hvis det ikke er i brug. Opbevaringsstedet skal være tørt og kunne aflåses. Dette forhindrer, at el-værktøjet beskadiges under opbevaringen eller betjenes af uerfarne personer.

- El‑værktøjet må ikke benyttes, hvis ledningen er beskadiget. Berør ikke den beskadigede ledning, og træk netstikket ud, hvis ledningen beskadiges under arbejdet. Beskadigede ledninger øger risikoen for elektrisk stød.

- Slut el-værktøjet til et korrekt jordet strømnet. Stik og forlængerkabel skal være udstyret med beskyttelsesleder.

- Magnetens vedhæftning afhænger af emnets tykkelse. Den sidder bedst fast på blødt stål med en tykkelse på mindst 20 mm. Ved boring i stål med mindre tykkelse skal der lægges en ekstra stålplade (min. dimensioner 100 x 200 x 20 mm) under den magnetiske grundplade. Stålpladen skal sikres mod at falde ned.

- Metalspåner og andre urenheder forringer den magnetiske vedhæftning væsentligt. Sørg altid for, at den magnetiske grundplade er ren.

- Undgå at løsne magneten. Sørg for, at den magnetiske grundplade sidder korrekt fast på emnet, før du begynder at bore.

- Slå ikke magnetkraften fra, og benyt ikke den baglæns borefunktion, før maskinen står stille.

- Andre elektriske apparater, der anvendes på samme stikkontakt, forårsager en uensartet spænding, som kan føre til frigivelse af magneten. Brug kun el-værktøjet alene i en stikkontakt.

- Undgå drift af hulborekroner uden kølevæske. Kontrollér altid kølevæskens niveau før arbejdet.

- Beskyt motoren. Lad aldrig kølevæske, vand eller andre urenheder komme ind i motoren.

- Metalspåner er ofte meget skarpe og varme. Rør aldrig ved dem med de bare hænder. Udfør rengøringen med en magnetisk spånopsamler og en spånkrog eller et andet egnet værktøj.

- Forsøg aldrig at bruge værktøjet med forkert eller for lav spænding. Kontrollér typeskiltet for at sikre, at du arbejder med den rigtige spænding og frekvens.

- El-værktøjet udleveres med et laser-advarselsskilt (se tabellen "Symboler og deres betydning").

- Sørg for, at advarselsskilte aldrig gøres ukendelige på el‑værktøjet.

| Ret ikke laserstrålen mod personer eller dyr, og kig aldrig ind i den direkte eller reflekterede laserstråle. Det kan blænde personer, forårsage ulykker eller beskadige øjnene.

- Hvis du får laserstrålen i øjnene, skal du lukke dem med det samme og straks bevæge hovedet ud af stråleområdet.

- Foretag aldrig ændringer af laseranordningen.

- Lad ikke børn benytte el-værktøjet uden opsyn. De kan utilsigtet blænde personer eller sig selv

- Er teksten på laser-advarselsskiltet ikke på dit modersmål, klæbes den medleverede etiket på dit sprog oven på den eksisterende tekst, før værktøjet tages i brug første gang.