# Paruošimas darbui

##

- Sukimosi krypties perjungiklį (8) junkite tik tada, kai elektrinis įrankis neveikia.

- Dešininis sukimasis: sukimosi krypties perjungiklį (8) pastumkite aukštyn į padėtį „R“.
- Kairinis sukimasis: sukimosi krypties perjungiklį (8) pastumkite žemyn į padėtį „L“.
  Nuoroda: kairinį sukimąsi gręžimui naudoti draudžiama.

##

Kaskart prieš pradėdami naudoti elektrinį įrankį patikrinkite, kaip veikia nuotėkio srovės apsauginis išjungiklis!

- Įsitikinkite, kad magneto įjungimo-išjungimo jungiklis (20) nustatytas į padėtį „0“.
- Įstatykite kištuką ir spauskite ant nuotėkio srovės apsauginio išjungiklio (15) esantį mygtuką RESET, kol indikatorius (16) pradės šviesti raudonai.
- Mygtuką TEST, esantį ant nuotėkio srovės apsauginio jungiklio (15), spauskite tol, kol nustos šviesti indikatorius (16). Jei indikatorius (16) nenustoja šviesti, vadinasi nuotėkio srovės apsauginis jungiklis yra pažeistas ir jį reikia suremontuoti. Jokiu būdu nebedirbkite elektriniu įrankiu!
- Indikatoriui (16) nustojus šviesti, vėl paspauskite atstatos mygtuką RESET.
- Jei indikatorius (16) šviečia raudonai, įrankį nustatykite į reikiamą padėtį žr. Elektrinio įrankio nustatymas į tinkamą padėtį.

- DĖMESIO! Po kiekvieno elektrinio įrankio atjungimo nuo elektros šaltinio, prieš pradėdami vėl naudoti elektrinį įrankį, privalote iš naujo atlikti šį testą.

Nuoroda: nuotėkio srovės apsauginis išjungiklis saugo nuo elektros smūgio nuo 10 mA.

##

Susikertantys lazerio spinduliai rodo tikslią gręžimo vietą.

- Įjungimo-išjungimo jungikliu (7) įjunkite lazerio mazgą.
- Elektrinį įrankį pridėkite prie ruošinio ir susikertančiais lazerio spinduliais nustatykite palei ruošinio žymę.
- Paspauskite magneto įjungimo-išjungimo jungiklį (20) aukštyn ir patikrinkite, ar elektrinis įrankis laikosi prie ruošinio paviršiaus.
- Jei reikia, elektrinį įrankį dar pritvirtinkite apsaugine juosta (44).

##

- Atlikdami bet kokius darbus įstrižoje arba vertikalioje padėtyje arba darbus virš galvos, apsaugokite elektrinį įrankį nuo nukritimo kartu patiekta apsaugine juosta.

- Prieš pradėdami naudoti patikrinkite, ar apsauginė juosta nepriekaištingos būklės. Niekada nenaudokite pažeistos apsauginės juostos, pažeistą apsauginę juostą nedelsdami pakeiskite.

- Apsauginę juostą (44) prie elektrinio įrankio, jei tik galima, tvirtinkite be tarpo.
- Prakiškite apsauginę juostą per įtvarą (11) ir apjuoskite ja ruošinį.
- Naudodami terkšlę (42), apsauginę juostą užveržkite.
- Norėdami apsauginę juostą atlaisvinti, paspauskite ant terkšlės esantį fiksatorių (43) ir ištraukite apsauginę juostą.
- Apsauginę juostą uždėkite taip, kad nuslydęs elektrinis įrankis judėtų tolyn nuo jūsų.

##

Skale (45) ant sukamosios rankenos stebulės (5) galima nustatyti pageidaujamą gręžimo gylį.
Gręžimo gylį galima nustatyti pagal brūkšnelius ant skalės. Tarp mažų brūkšnelių yra 1 mm, o tarp didelių – 10 mm.