# Innstilling av turtallet

- Still inn riktig turtall før arbeidet starter. Turtallet må passe til bordiameteren og materialet som skal bores. Hvis turtallet er feil innstilt, kan innsatsverktøyet skades eller sette seg fast i emnet.

## Mekanisk girvalg

- Girvelgeren (19) må bare aktiveres når elektroverktøyet er stanset.

Med girvelgeren (19) kan to turtallsområder stilles inn på forhånd.

1. gir:
Lavt turtallsområde for arbeid med store bordiametre.

2. gir:
Høyt turtallsområde for arbeid med små bordiametre.

- Trykk på utløserknappen (18), og drei girvelgeren (19) til ønsket stilling.
- Hvis det ikke er mulig å dreie girvelgeren, dreier du litt på innsatsverktøyet og skifter deretter til ønsket posisjon.

## Turtallsregulering

Med hjulet (2) for turtallsinnstilling kan du stille inn nødvendig turtall også under arbeidet.

Hvilket turtall som er nødvendig, avhenger av innsatsverktøyet som brukes og materialet som skal bearbeides. Dette hindrer overoppheting av innsatsverktøyet under boring og sikrer høy kvalitet på boringen.

Innstilling av turtall | Innsatsverktøy
--- | ---
Gir I: 50−250 o/min | Borekrone (Ø 35−50 mm), gjengebor
Gir II: 100−510 o/min | Spiralbor, borekrone (Ø < 35 mm)